Η δεξιά παρένθεση το χαρτί του Τσίπρα | Αθανάσιος Παπανδρόπουλος\nΗ δεξιά παρένθεση το χαρτί Τσίπρα\nΟ Αθανάσιος Παπανδρόπουλος σημειώνει ότι οι επερχόμενες εκλογές δεν θα είναι περίπατος για τον Κυριάκο Μητσοτάκη. Με μεθοδικότητα ο Αλέξης Τσίπρας έχει τη δεξιά παρένθεση ως χαρτί για αξιοποίηση – κάτι που φροντίζουν και κάποιοι χρήσιμοι της ΝΔ.\nΌπως πολύ σωστά έγραψε ο καθηγητής Γιάννης Βούλγαρης στα τελευταία Νέα Σαββατοκύριακο, τα γνωστά φαντάσματα της ελληνικής πολιτικής ζωής για μιαν ακόμη φορά απειλούν την χώρα και την πορεία της στον 21ο αιώνα.\n«Αν το Μακεδονικό αναθερμαίνει τον αμυντικό εθνικισμό, η δημαγωγία για το τέλος των Μνημονίων που διακινεί η κυβέρνηση αναπαράγει όλο το ρεπερτόριο του κομματικού λαϊκισμού στην πιο επικίνδυνη εκδοχή του. Γιατί συσκοτίζει την κατάσταση, αντί να δρομολογεί την κοινωνία στην αναγκαία εθνική προσπάθεια ανασυγκρότησης. Η αλήθεια είναι ότι η Ελλάδα, σε αντίθεση με τις άλλες χώρες, δεν κατάφερε να βγει από τα Μνημόνια στεκόμενη στα πόδια της. Η συμφωνία της 21ης Ιουνίου δεν είναι απλώς τέταρτο Μνημόνιο, είναι ασφυκτικός κορσές που παρατείνει ένα υφεσιακό περιβάλλον, με αντίτιμο μία επισφαλή διευθέτηση του χρέους η οποία θα παρασυρθεί στην επόμενη αστάθεια των διεθνών αγορών», γράφει ο γνωστός καθηγητής Πολιτικής Επιστήμης και Ιστορία του Παντείου Πανεπιστημίου.\nΟι «χρήσιμοι» της ΝΔ\nΠάνω σε αυτά τα δύο θέματα θα στηρίξει ο πρωθυπουργός τις πολιτικές του στρατηγικές τους μήνες που έρχονται. Θα συνεπικουρείται από τον Πάνο Καμμένο και αντιμνημονιακούς πολιτικούς της ΝΔ. Οι τελευταίοι, σε μία προσπάθειά τους να φανούν «χρήσιμοι» στον Αλέξη Τσίπρα και τους σχεδιασμούς του, είναι αποφασισμένοι να τα δώσουν όλα. Κυρίως, όμως, θέλουν να αποφευχθούν πρόωρες εκλογές, οι οποίες στην παρούσα φάση θα συσπείρωναν την ΝΔ.\nΣτο πλαίσιο αυτής της συγκυρίας, που είναι δημοσκοπικά αρνητική για τους Συριζανέλ, μία από τις κινήσεις που αναμένονται εάν δεν προχωρήσει το σενάριο των εκλογών το φθινόπωρο τού 2018 είναι ένας μεγάλος και ριζικός ανασχηματισμός, αμέσως μετά την λήξη του τρίτου Μνημονίου, δηλαδή μετά τις 21 Αυγούστου. Σε κάθε περίπτωση, αυτός θα γίνει πριν από την ΔΕΘ, ώστε να αποτελέσει και επικοινωνιακή αντεπίθεση καθώς η χώρα θα οδεύει προς μία εκλογική χρονιά.\nΘα πρέπει έτσι να θεωρείται βέβαιον ότι στον εκλογικό σχεδιασμό του επιτελείου του πρωθυπουργού εντάσσονται κινήσεις όπως π.χ. ψήφος και δίπλωμα οδήγησης στους 17αρηδες, προνόμια και ρυθμίσεις στεγαστικών δανείων στους δημοσίους υπαλλήλους, κ.α. Επίσης, λόγω της πίεσης στον βορρά για το Μακεδονικό, αναμένεται να γίνουν στοχευμένες κινήσεις με οικονομικό πρόσημο στην βόρεια Ελλάδα, ώστε να αλλάξει το κλίμα.\nΣκανδαλολογία το γνωστό τροπάριο\nΈνα από τα πρόσθετα όπλα της κυβέρνησης, όπως είναι γνωστό, είναι η σκανδαλολογία, η οποία αναμένεται να πάρει χειμαρρώδεις διαστάσεις.\nΑπό την άλλη πλευρά, παρασκηνιακά, με την βοήθεια και του γαλλικού παράγοντα στην χώρα, γίνονται σοβαρές προσπάθειες να έλθουν πιο κοντά στον Σύριζα πολιτικά πρόσωπα της «πεφωτισμένης» κεντροαριστεράς. Το βασικό όμως εμπόδιο στην προσπάθεια αυτή είναι η σύμπλευση Τσίπρα-Καμμένου και οι επιπτώσεις της στο γενικό πολιτικό κλίμα.\nΤρόπους συνεργασίας με τον Σύριζα αναζητούν επίσης και οι αποκαλούμενοι «καραμανλικοί», όπως οι Ευάγγελος Αντώναρος, Νίκος Καραχάλιος και Κατερίνα Παπακώστα, οι οποίοι θέλουν μεν να ιδρύσουν κόμμα, πλην όμως δεν βρίσκουν τις απαραίτητες πηγές χρηματοδότησης.\nΚατά τα λοιπά, το πολιτικό σκηνικό απέχει πολύ από τού να είναι ξεκάθαρο. Μία προσεκτική ανάγνωση των δημοσκοπήσεων που είδαν το φως της δημοσιότητας (Σκάϊ, Τα Νέα) δείχνουν στοιχεία που πρέπει να οδηγήσουν σε προβληματισμούς –αυτούς που επισημαίνει και ο συνάδελφος Γιώργος Παπαχρήστος στα Νέα. Υποστηρίζει, μετά λόγου γνώσεως, ότι «έχουμε κάνει λάθος σοβαρό όσοι πιστεύαμε ότι ο Τσίπρας θα πληρώσει ακριβά την συμφωνία των Πρεσπών για το Σκοπιανό. Οι δημοσκοπήσεις αποδεικνύουν ότι τίποτε δεν πληρώνει. Ότι πλην των δεξιών, και όχι όλων, και των Βορειοελλαδιτών που έχουν φορτώσει με την συμφωνία, οι υπόλοιποι ουδόλως απασχολούνται για το αν τα Σκόπια ονομάζονται Βόρεια, Νότια ή από πάνω Μακεδονία. Ο πολλοί καίγονται για την οικονομία και την κατάσταση που διαβιούν. Γι’ αυτό τιμωρούν τον Τσίπρα. Το άλλο ποσώς τούς απασχολεί».\nΓι’ αυτό, όσοι ονειρεύονται νέα κόμματα και άλλα παρόμοια, ας κάνουν κράτει. Θα γλυτώσουν και λεφτά, και ψυχική αναταραχή.\nΓια μια …δεξιά παρένθεση\nΕπίσης, ένα άλλο συμπέρασμα που προκύπτει διαβάζοντας και τις δύο δημοσκοπήσεις είναι ότι με την συσπείρωση της ΝΔ να βρίσκεται στο 84% και εκείνη του Σύριζα να είναι στο 50% περίπου, είναι προφανές ότι ο εκλογές δεν θα είναι περίπατος για τον Κυριάκο Μητσοτάκη. Θα πρέπει να αγωνιστεί σκληρά για να κερδίσει. Αυτό είναι κάτι που γνωρίζουν οι εχθροί του μέσα στην ΝΔ. Γι αυτό και παίζουν το παιχνίδι που όλοι γνωρίζουμε. Θα το παίζουν δε όλο και περισσότερο όσο θα πλησιάζει η ώρα της κρίσης.\nΑπό την άλλη πλευρά, δεν μπορεί κανείς να παραγνωρίσει ότι παρά τα όσα έχει κάνει αυτή η κυβέρνηση, παρά τα λάθη και τις παραλείψεις της, ο Σύριζα εξακολουθεί να κρατιέται πάνω από το 20% και να μην καταρρέει, όπως πολλοί θα πίστευαν. Αυτό είναι άλλη μία σοβαρή ένδειξη ότι ο κόσμος που τον ψήφισε παραμένει εγκλωβισμένος στον Σύριζα πολύ απλά γιατί δεν έχει πού να βρει καταφύγιο. Το Κίνημα Αλλαγής τον έχει απογοητεύσει και εξακολουθεί να τον απογοητεύει. Και στις σημερινές συνθήκες, η απογοήτευση γίνεται σύμμαχος του Αλέξη Τσίπρα, ο οποίος γι’ αυτό και χτυπά αλύπητα την μεσαία τάξη. Ως πότε, όμως, είναι το ερώτημα.\nPrevious articleΔιαμορφώνεται σκηνικό σύγκρουσης με δανειστές\nNext articleΌταν στέρεψε το Ποτάμι


Τα 3 κλειδιά που ξεκλειδώνουν την υλοποίηση των ευχών μας - Straight\nΤα 3 κλειδιά που ξεκλειδώνουν την υλοποίηση των ευχών μας\nΥπάρχουν 3 Κλειδιά που ξεκλειδώνουν την υλοποίηση των ευχών μας.\nΟ Αλαντίν ήταν τυχερός. Είχε βρει κάτι με περιεχόμενο: το λυχνάρι με το ενσωματωμένο τζίνι. Ό,τι επιθυμούσε, ό,τι ευχόταν το παράγγελνε στο τζίνι:κι αυτό υλοποιούσε τις ευχές στο άψε τρίψε! Κάτι γενναία βασιλόπουλα στα παραμύθια είναι εξίσου τυχερά. Βοηθούν κάποια παράξενη γριά που αποδεικνύεται μάγισσα και που για ανταμοιβή τους προσφέρει το μαγικό δαχτυλίδι που πραγματοποιεί τις ευχές. Ο Γκαστόνε Ντακ πάλι είναι άλλη περίπτωση – άκρως εκνευριστική για κάτι άτυχους σαν τον Ντόναλντ – επειδή είναι γεννημένος τυχερός κι ό,τι εύχεται υλοποιείται από μόνο του μέσα από ευνοϊκές συγκυρίες. Με όλους εμάς τους υπόλοιπους όμως τι γίνεται; Πόσες πιθανότητες έχουμε να πιάσουν οι ευχές μας ; Υπάρχει κάποιο μυστικό;\nΗ αλήθεια είναι πως μερικοί άνθρωποι φαίνονται να «γκαστονο-φέρνουν» καθώς η τύχη δείχνει να μεροληπτεί κάνοντάς τους χάρες. Η ζωή τους κυλά αρκετά αβίαστα, οι δυσκολίες τους είναι σπανιότερες και ηπιότερες και οι ευτυχείς συγκυρίες συνωστίζονται στην πόρτα τους μαζί με τις ευκαιρίες . Είναι απλώς τυχεροί ή έχουν καλό κάρμα; Ε λοιπόν είτε το ξέρουν είτε όχι οι άνθρωποι που καταφέρνουν ώστε τα όνειρά τους, δηλαδή οι ευχές τους, να υλοποιούνται έχουν πετύχει να συμβαδίσουν με μεγάλους συμπαντικούς νόμους κάνοντάς τους συμμάχους. Κάποτε τέτοιες καταστάσεις αποδίδονταν σε μαγικές επενέργειες. Σήμερα όμως η μεταφυσική συναντά τη φυσική και τις επιστήμες της συμπεριφοράς και της ψυχολογίας και μας καλούν να πάμε στα παρασκήνια, εκεί όπου γυρίζουν τα γρανάζια αυτού που ονομάζουμε πεπρωμένο, τύχη ή ατυχία. Μας αποκαλύπτονται έτσι μερικά καίρια μυστικά που κάνουν τις ευχές να πραγματοποιούνται ή να παρεμποδίζονται. Ένα από αυτά τα μυστικά το αποκάλυψε ένα πείραμα με νεογέννητα ποντικάκια. Οι επιστήμονες πήραν δυο ομάδες από ποντίκια και ακινητοποίησαν το κεφάλι τους έτσι ώστε η μία ομάδα να βλέπει μόνο οριζόντιες γραμμές και η άλλη μόνο κάθετες. Αυτό είχε σαν αποτέλεσμα ο εγκέφαλός τους να εκπαιδευτεί ανάλογα και να προσαρμοστεί σε τέτοιο βαθμό ώστε όταν αργότερα τα ελευθέρωσαν επιβεβαιώθηκε ότι πράγματι δυσκολεύονταν να προσαρμοστούν στο περιβάλλον και να δουν τον κόσμο πλήρη και με οριζόντιες και με κάθετες επιφάνειες. Τα ποντίκια που είχαν μάθει να μην «αναγνωρίζουν» τις οριζόντιες γραμμές σκουντουφλούσαν επάνω στις γωνίες των τοίχων, στα πόδια των τραπεζιών και σε οτιδήποτε κάθετο ενώ εκείνα που ήταν «τυφλά» στις οριζόντιες κουτουλούσαν πάνω στα σκαλοπάτια ή δεν μπορούσαν να διαβούν ένα οριζόντιο εμπόδιο γιατί δεν το «έβλεπαν». Οι επιστήμονες του πρώην σοβιετικού στρατού που πραγματοποίησαν τα πειράματα κατέληξαν στο συμπέρασμα πως κάτι αντίστοιχο συμβαίνει και με τους ανθρώπους. Έχοντας μάθει να σκεφτόμαστε με συγκεκριμένους τρόπους αυτοπεριοριζόμαστε και γινόμαστε «τυφλοί» σε ευκαιρίες ή εμπόδια που υπάρχουν μπροστά μας αντίθετα από άλλους που έχουν επιτρέψει στο νου τους να ανοίξει προς νέες δυνατότητες. Οι ατυχίες μας, οι ευχές μας που δεν καταφέρνουν να υλοποιηθούν, οφείλονται στο ότι μη μπορώντας να τα δούμε σκουντουφλάμε κι εμείς σε «συμπαντικά σκαλοπάτια» ενώ αντίθετα εκείνοι που τα βλέπουν απλά τα ανεβαίνουν. Το μόνο στο οποίο διαφέρουν είναι ότι έχουν επιτρέψει στο νου τους να κινείται σε περισσότερο εύρος. Οι εφευρέτες για παράδειγμα κι όλοι όσοι κάνουν νέες ανακαλύψεις έχουν βγει έξω από τον τρόπο σκέψης των πολλών, τον συμβατικό.\nΦαίνεται λοιπόν πως το σχέδιο του πεπρωμένου μας και η υλοποίηση των ευχών μας είναι συνδυασμός δυο παραμέτρων: του συμπαντικού σχεδίου και των συμπαντικών νόμων. Για το πρώτο δεν μπορούμε να ξέρουμε πολλά. Για τους συμπαντικούς νόμους ευτυχώς γνωρίζουμε περισσότερα. Έτσι εκείνοι που έχουν εμβαθύνει στα μυστικά τους μας ενθαρρύνουν λέγοντας πως ακόμα κι αν τα πράγματα δεν φαίνονται να είναι ρόδινα στο παρόν μας μπορούμε να χαράξουμε ένα νέο δρόμο ζωής αξιοποιώντας 3 από τους σημαντικότερους συμπαντικούς νόμους. Για να έλξουμε λοιπόν αυτό που επιθυμούμε θα πρέπει να ενεργοποιήσουμε το νόμο της Απελευθέρωσης, το νόμο της Εκτίμησης και το νόμο της Έλξης.\nΤο πρώτο και το σημαντικότερο βήμα είναι να αλλάξουμε τρόπο σκέψης. Γι αυτό και ο πρώτος σύμμαχός μας είναι ο Νόμος της Απελευθέρωσης. Αν δεν ξεκόψουμε από τις παλιές «κακές παρέες» του νου που δεν είχαν χώρο για το θαύμα, για την αυτοπεποίθηση και την επιτυχία δεν μπορούμε να προσελκύσουμε αυτές τις ποιότητες στη ζωή μας. Με λίγα λόγια χρειάζεται να απελευθερωθούμε από τα αρνητικά πρότυπα σκέψης και να αποκοπούμε από την ενεργειακή δέσμευση σε καταστάσεις που δεν επιθυμούμε πια. Είτε πρόκειται για μια συνήθεια που θέλουμε να κόψουμε, είτε για μια σχέση που θέλουμε να διακόψουμε, είτε για μια δουλειά που δεν μας κάνει πια είναι αναγκαίο πριν αναζητήσουμε κάτι καινούργιο να απαλλαγούμε από ό,τι δεν θέλουμε πια. Πρώτα πρέπει να βγούμε από την προηγούμενη δομή για να μας ελκύσει μια νέα, συμβουλεύει η φυσική. « Από τι θέλω να απαλλαγώ;» Όσο πιο συγκεκριμένη και ξεκάθαρη η απάντηση σε αυτό το ερώτημα τόσο πιο ξεκάθαρος θα είναι και ο στόχος μας. Στην ουσία αυτό από το οποίο θέλουμε να απαλλαγούμε είναι το εμπόδιο. Στέκεται ανάμεσα σε εμάς και σε αυτό που θέλουμε πραγματικά. Μας δένει με αόρατα αλλά υπαρκτά ενεργειακά νήματα. Αυτά ακριβώς που μας ενθαρρύνουν κάποιες εσωτερικές παραδόσεις να κόψουμε. Αν λ.χ. η ευχή μας είναι να αποκτήσουμε περισσότερη αυτοπεποίθηση θα πρέπει να κόψουμε πρώτα τους δεσμούς μας με την χαμηλή αυτοεκτίμηση. Φανταστείτε την σαν μια οντότητα από την οποία εκφύονται ενεργειακά νήματα που σας έχουν τυλίξει. Με τη δύναμη της απόφασής σας και με μια πράξη θέλησης πείτε μέσα σας «κόβω αυτά τα ενεργειακά δεσμά από τον εαυτό μου με πρόθεση να απελευθερωθώ από τη χαμηλή αυτοεκτίμηση» οραματιζόμενες ταυτόχρονα ότι κόβετε ή καίτε αυτά τα ενεργειακά νήματα που σας δέσμευαν και σας κρατούσαν αιχμάλωτη σε μια συγκεκριμένη περιοριστική κατάσταση.\nΟι ευχές που πραγματοποιούνται είναι σπόροι που βλάστησαν και κάρπισαν. Αυτοί οι σπόροι δεν θα είχαν πιάσει ποτέ αν είχαν πέσει σε ένα χέρσο χωράφι γεμάτο αγριόχορτα. Γι αυτό ο Νόμος της Απελευθέρωσης είναι ο πρώτος που χρειάζεται να κινητοποιήσουμε επειδή με τη βοήθειά του θα δημιουργήσουμε τις κατάλληλες συνθήκες, εκείνες που μετατρέπουν τους σπόρους των ευχών σε δέντρα επίτευξης. Θα χρειαστεί λοιπόν να καθαρίσουμε το χωράφι του νου μας από τα αγριόχορτα των χρόνιων περιοριστικών πεποιθήσεων που σαμποτάρουν κάθε απόπειρα χαράς. Αυτό που θα πρέπει να αναζητήσουμε είναι οι αποθαρρυντικοί μηχανισμοί μέσα μας. Όλοι μας έχουμε υποστεί ένα είδος νοητικού προγραμματισμού από τότε που είμαστε παιδιά. Έχουμε πεποιθήσεις που προέρχονται από πράγματα που μας είπαν οι άλλοι κι εμείς τα πιστέψαμε. Όμως, οι πεποιθήσεις μας παράγουν τις σκέψεις μας και τον τρόπο που αντιδράμε καθώς και τα συναισθήματα που νιώθουμε.\nΧρησιμοποιώντας το Νόμο της Απελευθέρωσης μπορούμε να αναπρογραμματίσουμε τον εαυτό μας μεταβάλλοντας τον τρόπο που σκεφτόμαστε και τα συναισθήματά μας και έτσι να αλλάξουμε τη ζωή μας προς το καλύτερο. Για παράδειγμα καθώς μεγαλώναμε ακούγαμε με τον έναν ή τον άλλο τρόπο « είσαι κακή» ή «δεν θα καταφέρεις ποτέ τίποτα» «παραείσαι ευαίσθητη και συναισθηματική» «είσαι πολύ κλαψιάρα» κλπ. Έτσι δημιουργήσαμε μια εικόνα για τον εαυτό μας που παρεμβαίνει ανάμεσα σε μας και το δικαίωμά μας στη χαρά και την πληρότητα.\n3. Σταθείτε μπροστά σε έναν καθρέφτη βάλτε το χέρι στην καρδιά και πείτε «ό,τι άκουσα να μου λένε ότι είμαι δεν είναι απαραίτητα αληθινό. Σήμερα, τώρα επιλέγω ένα νέο τρόπο που ενισχύει τη χαρά και την επιτυχία μου». Ολοκληρώστε αυτό το μικρό τελετουργικό ξαναγράφοντας τους χαρακτηρισμούς που ακούσατε ως παιδί αντικαθιστώντας τις αρνητικές λέξεις με άλλες που αισθάνεστε ότι μπορεί να είναι πιο βοηθητικές για σας, για παράδειγμα « Είμαι επαρκής» « Υπάρχει κάτι επιτυχημένο ή εύστοχο σε ό,τι κάνω» , « Τα συναισθήματά μου είναι ένα πολύτιμο κομμάτι της ζωής μου» « Το κλάμα μου με βοηθά να συνειδητοποιώ ότι κάτι δεν πάει καλά». Με λίγη υπομονή και μεθοδικότητα θα καταφέρετε οπωσδήποτε να δημιουργήσετε την κατάλληλη υποδομή στο νου σας για να φυτέψετε τις ευχές σας σε γόνιμο έδαφος.\nΟ δεύτερος μεγάλος νόμος που οδηγεί στην εκπλήρωση σχετίζεται με την ικανότητά μας να διακρίνουμε και να αναγνωρίζουμε την σημασία όσων ήδη λειτουργούν καλά στη ζωή μας. Μπορεί να γκρινιάζουμε για ό,τι πάει στραβά, ό,τι δεν έχουμε, ό,τι δεν μπορούμε όμως αν ρίξετε μια έντιμη ματιά στην καθημερινότητα θα διαπιστώσετε πως έχουμε πολύ περισσότερους λόγους να αισθανόμαστε τυχερές και ευνοημένες αν συνειδητοποιήσουμε την αξία όλων αυτών που θεωρούμε δεδομένα. Σκεφτείτε λ.χ. πώς θα ήταν η ζωή μας αν ξαφνικά ανοίγαμε τη βρύση και δεν είχαμε τρεχούμενο νερό. Αν αντί για τους θορύβους από την κίνηση στην πόλη ακούγαμε βόμβες να σφυρίζουν πέφτοντας. Αν θα έπρεπε να υφαίνουμε μόνες μας τα ρούχα μας ή να τα πλένουμε στο ποτάμι. Αν κάποιοι σημαντικοί άνθρωποι έλειπαν ξαφνικά από τη ζωή μας. Σπάνια σκεφτόμαστε αυτά τα ενδεχόμενα με αποτέλεσμα να μη συνειδητοποιούμε πόσες ευλογίες έχουμε στη ζωή μας. Ακόμα όμως κι αυτά που αποτελούν πηγή προβλημάτων εμπεριέχουν πάντα σημαντικά πλεονεκτήματα. Το μυστικό είναι να εστιάσουμε το νου μας σ’ αυτά αντί να τον εστιάζουμε στο πρόβλημα. Τότε τα πάντα μεταμορφώνονται. Ό,τι μοιάζει ατυχία και στέρηση μετατρέπεται κυριολεκτικά σε εύνοια της τύχης αν το κοιτάξουμε από άλλη οπτική γωνία. Κάθε κατάσταση έχει τα δυνατά και τα αδύναμα σημεία της. Το ζήτημα είναι σε ποια πλευρά συγκεντρώνουμε το νου μας.\nΠριν λίγο καιρό κυκλοφορούσε στο διαδύκτιο ένα σχετικό ηλεκτρονικό μήνυμα εξαιρετικά διαφωτιστικό. « Ίσως γκρινιάζεις επειδή δεν βρίσκεις χώρο στάθμευσης αλλά αυτό σημαίνει ότι έχεις αυτοκίνητο. Ίσως θύμωσες με όσα πρέπει να πληρώσεις στην εφορία σκέψου όμως ότι έχεις εισοδήματα άξια προς φορολόγηση. Ίσως δεν σου αρέσουν τα πόδια σου, σκέψου όμως ότι έχεις πόδια. Ίσως καυγάδισες με κάποιο αγαπημένο πρόσωπο αυτό όμως σημαίνει ότι δεν είσαι μόνη, υπάρχει κάποιος στη ζωή σου με τον οποίο μπορείς αν θέλεις και να διαφωνείς.» Το e mail συνέχιζε με μια λίστα τύπου Πολυάννας (τη θυμάστε εκείνη τη σειρά βιβλίων όπου η Πολυάννα ήταν το πρότυπο της αισιοδοξίας ακόμα κι όταν τα πράγματα ήταν χάλια;) ωστόσο έφερνε στο φως μια μεγάλη αλήθεια: τα ίδια πράγματα που αποτελούν πηγή στενοχώριας είναι και πηγή χαράς κοιτώντας τα με άλλο μάτι. Ο Νόμος της Εκτίμησης μας καλεί να συνειδητοποιήσουμε και να αποδώσουμε την αξία που δικαιούνται και ο εαυτός μας και οι καταστάσεις της ζωής μας. Μια μεγάλη μεταφυσική αρχή μας υπενθυμίζει εξάλλου πως όταν εκτιμάμε κάτι ή κάποιον συντονιζόμαστε με αυτό το αντικείμενο ή το πρόσωπο και το προσελκύουμε καθώς το όμοιο έλκει το όμοιο. Επειδή είναι απολύτως επιβεβαιωμένο το ουδέν κακόν αμιγές καλού μπορούμε να εκπαιδεύσουμε το νου μας ώστε να ανιχνεύει τα θετικά στοιχεία σε οποιαδήποτε κατάσταση ή πρόσωπο. Με αυτόν τον τρόπο αρχίζουμε να αποκτάμε επιλεκτική όραση εστιασμένη στο καλό. Τότε τα πράγματα αλλάζουν εντυπωσιακά προς το καλύτερο. Τι μπορείτε να κάνετε προς αυτή την κατεύθυνση; Αρχίστε πρώτα από τον εαυτό σας. Εστιάστε την προσοχή σας σε κάτι που έχει αξία στη ζωή σας, κάτι που εκτιμάτε. Δεν έχει σημασία τι είναι, μπορεί η ικανότητά σας να ενθαρρύνετε τους άλλους, ένα χαμόγελο από μια φίλη, ή η απλή παρουσία ενός κατοικιδίου.\nΑκόμα κι αν περνάτε μια πολύ δύσκολη περίοδο θυμηθείτε ότι κι άλλοτε περάσατε δύσκολα και ότι τελικά καταφέρατε να επιβιώσετε. Κάθε μέρα πηγαίνοντας στη δουλειά σας σκεφτείτε ένα πράγμα που σας αρέσει σ’ αυτήν, όταν επιστρέφετε στο σπίτι αναγνωρίστε κάτι που σας δίνει χαρά σ’ αυτήν την επιστροφή, αν έχετε να κάνετε με δύσκολους ανθρώπους συγκεντρώστε τη σκέψη σας στις θετικές πλευρές τους. Το βράδυ καθώς πηγαίνετε για ύπνο φέρτε στο νου σας όλα όσα θεωρείτε δεδομένα και «ανακαλύψτε» τα. Ο άλλος τρόπος να τα ανακαλύψουμε είναι μέσα από την απώλεια ή την ενόχληση αλλά δεν συμφέρει. Την ικανότητά μας να απολαμβάνουμε τις μυρωδιές λ.χ. δεν την εκτιμάμε, επειδή τη θεωρούμε δεδομένη. Αναγνωρίζουμε όμως την αξία της όταν συναχωθούμε.\nΑντίστοιχα η ζωή μας είναι κατάμεστη από ευλογίες την ύπαρξη των οποίων απολαμβάνουμε ασυνείδητα. Το ζητούμενο τώρα είναι να το κάνουμε συνειδητά. Αυτό δημιουργεί μέσα μας μια ψυχική ατμόσφαιρα αισιοδοξίας και ευγνωμοσύνης που είναι το καλύτερο λίπασμα για τους σπόρους των ευχών μας.\nΕίπαμε ήδη πως το όμοιο έλκει το όμοιο. Αυτός είναι ο Νόμος της Έλξης. Στηρίζεται σε μια απολύτως επιβεβαιωμένη «μαγική κατάσταση» που ενισχύει και αυξάνει αυτό στο οποίο έχουμε εστιάσει τη σκέψη και την προσοχή μας. Το μυστικό εδώ είναι να αισθανθούμε σαν να έχουν ήδη υλοποιηθεί οι ευχές μας. Χρειάζεται να οραματιστούμε πώς θα νιώθουμε και θα φερόμαστε τότε και να συμπεριφερθούμε έτσι στο τώρα ακτινοβολώντας εκείνη την ποιότητα συμπεριφοράς που θα άρμοζε στην κατάσταση. Πρόκειται για ένα είδος αυτοπεποίθησης που δεν στηρίζεται σε κάτι χειροπιαστό (ακόμα) αλλά εκφράζεται σαν να είναι ήδη κατακτημένος ο στόχος. Η πρόθεση είναι το μυστικό συστατικό. Ακόμα και το σώμα πρέπει να αποπνέει την πρόθεσή μας. Μια σωματική στάση με τη σπονδυλική στήλη ευθυτενή κι όχι καμπουριασμένη, το κεφάλι που δεν είναι χωμένο μέσα στους ώμους αλλά στέκεται με σιγουριά πάνω στο λαιμό , ένα βλέμμα που κοιτάζει ίσια και μακριά δηλώνουν πρώτα σε εσάς την κατεύθυνση, ότι έχετε στόχο, δημιουργώντας μέσα και γύρω σας ένα ενεργειακό περιβάλλον που προσελκύει το καλό στη ζωή σας. Ακόμα και η αναπνοή θα συντονιστεί.\nΟι μεγάλες αναπνοές λ.χ. συνδέονται συμβολικά με την αφθονία αλλά και με την ήρεμη σιγουριά. Κάνε «σαν να» είναι η φράση κλειδί εδώ. Οραματιστείτε λοιπόν ότι έχετε την ιδιότητα που θαυμάζετε ή ζηλεύετε σε κάποιον άλλο. Αυτό μπορεί να πάρει την μορφή μιας απλής δήλωσης π.χ. «γίνομαι όλο και πιο θαρραλέα» ταυτόχρονα δράστε σαν να διαθέτετε ήδη αυτή την ιδιότητα κάνοντας επιλογές που θα επιβεβαιώνουν την ύπαρξή της. Δηλώστε νοερά αλλά ξεκάθαρα την πρόθεσή σας λ.χ. «είμαι έτοιμη να δεχθώ έναν σύντροφο στη ζωή μου.» .Επαναλάβετε καθημερινά μια λέξη που περιγράφει την συγκεκριμένη θετική ιδιότητα που θέλετε να αναπτύξετε. Πείτε την όχι μόνο μέσα σας αλλά και δυνατά στη διάρκεια της ημέρας π.χ. «αυτοπεποίθηση». Και μη νομίζετε: αυτό το «σαν να» ή fake it to make it δεν είναι και τόσο στον αέρα. Ήδη το έχετε νιώσει: υπάρχει κάτι μέσα σας που σας σπρώχνει να γίνετε αυτό που πραγματικά μπορείτε να γίνετε. Κάτι ισχυρότερο από τον φόβο. Είναι το ομορφότερο, βαθύτερο και πιο αληθινό κομμάτι σας επειδή είναι φτιαγμένο από την ποιότητα του σύμπαντος και θέλει να ανοιχτεί στην πληρότητα και τη χαρά. Για να κινηθείτε προς τα εκεί μπορείτε να χρησιμοποιήσετε κι έναν ειδικό οραματισμό επίτευξης.\nΕισπνεύστε βαθιά αισθανόμενες την εισπνοή και την εκπνοή να φτάνει ως τα πόδια μέχρι που να τα νιώσετε να ζωντανεύουν, να ενεργοποιούνται. Πείτε νοερά «ας συντονίσει το σύμπαν τα πόδια μου ώστε να μπορώ να βαδίζω στο μονοπάτι της ζωής μου με αυτοπεποίθηση». Πάρτε βαθιά εισπνοή και νιώστε την ενέργεια να μαζεύεται στους γοφούς σας. Νιώστε τη ζέστη να απλώνεται στην περιοχή της λεκάνης και πείτε νοερά «ας με οδηγεί αυτή η ενέργεια για να είμαι γειωμένη στη ζωή μου». Κατόπιν οραματιστείτε ότι εισπνέετε τη χρυσή φλόγα ενός κεριού, νιώστε τη ζεστασιά στο στομάχι και στην κοιλιά και πείτε νοερά «ας πλουτίσει αυτή η ενέργεια την καθημερινότητά μου ώστε να έχω την αυτοπεποίθηση και τη δύναμη να υλοποιήσω όσα επιθυμώ». Οραματιστείτε τώρα ότι εισπνέετε και εκπνέετε από την καρδιά. Κάθε νέα εισπνοή είναι συμβολική της νέας ζωής που επιθυμείτε, ή της νέας αγάπης που θέλετε να προσκαλέσετε στη ζωή σας. Πείτε μέσα σας «ας ανοίξει η καρδιά μου ώστε να δίνω και να παίρνω αγάπη χωρίς όρους».\nΕισπνεύστε τώρα με την προσοχή στραμμένη στο λαιμό νιώστε τη ζεστασιά σ’ αυτή την περιοχή και πείτε «ας οδηγηθώ ώστε να εκφράζω την δική μου αλήθεια. Ας είναι τα λόγια μου αποτελεσματικά κι ας εκλαμβάνονται σύμφωνα με την πρόθεση που λέγονται, δίχως να παρερμηνεύονται». Τώρα είσπνευσε στην περιοχή των ματιών νιώθοντας την ενέργεια να ζωντανεύει την εσωτερική όραση και πείτε «ας είναι ανοιχτά τα μάτια μου ώστε να βλέπω καθαρά όλες τις δυνατότητες που είναι ανοιχτές και διαθέσιμες για μένα» Τέλος, εισπνεύστε νιώθοντας την ενέργεια να φτάνει ως την κορυφή του κεφαλιού και πείτε μέσα σας «ας αναπτυχθεί η ικανότητά μου να νιώθω την σύνδεσή μου με την Πηγή των πάντων και ας καθοδηγηθώ για να είμαι ένα με όλα στη ζωή μου.» Ολοκληρώστε αυτή την άσκηση επίτευξης δίνοντας ευχαριστίες. Οι ευχές που πραγματοποιούνται είναι τελικά σαν βέλη. Όσο πιο δυνατό το χέρι που τεντώνει τη χορδή του τόξου τόσο πιο μακριά θα φτάσουν. Το τόξο είναι οι συμπαντικοί νόμοι. Το χέρι ο νους σας. Στείλτε τον στα πέρατα του σύμπαντος μαζί με τις ευχές σας.


Από τη στιγμή που η Apple ανακοίνωσε τα iPhone 6s και iPhone 6s Plus, όλοι περίμεναν ανυπόμονα να διατεθούν αυτές οι δύο συσκευές για αγορά. Και μόλις το έκαναν, έγιναν αμέσως τεράστια επιτυχία στην αγορά. Είμαστε ήδη συνηθισμένοι στο γεγονός ότι η Apple γνωρίζει τι θέλουν οι χρήστες, οπότε η εταιρεία δίνει ό, τι καλύτερο μπορεί να το παραδώσει. Κάθε νέο iPhone ή οποιοδήποτε άλλο προϊόν της Apple συνοδεύεται από νέες δυνατότητες και επιλογές, και αυτό συνέβη με αυτές τις δύο συσκευές. Μία από τις δυνατότητες που καθιστούν αυτά τα δύο smartphone τόσο δημοφιλή είναι το 3D touch και σε αυτό το άρθρο, θα σας δείξουμε πώς να ενεργοποιήσετε και να απενεργοποιήσετε το 3D touch στα iPhone 6s και iPhone 6s Plus.\nΜπορείτε επίσης να διαβάσετε: Πώς να εκκαθαρίσετε την προσωρινή μνήμη του App Store στο iPhone και το iPad\nΠώς να ενεργοποιήσετε και να απενεργοποιήσετε το 3D touch στο iPhone 6s και το iPhone 6s Plus\nΗ Apple παρουσίασε τη λειτουργία 3D touch ως την επόμενη γενιά multi-touch. Όταν είναι ενεργοποιημένη αυτή η λειτουργία, το iPhone σας μπορεί να αισθανθεί πόση πίεση ασκείτε στην οθόνη του. Υπάρχουν αρκετές δράσεις αφής 3D, συμπεριλαμβανομένων των Peek and Pop και Quick Actions.\nPeek and Pop - το ελαφρύ πάτημα στην οθόνη όταν χρησιμοποιείτε μια εφαρμογή σάς επιτρέπει να κοιτάξετε το περιεχόμενο, για παράδειγμα, να κοιτάξετε τα μηνύματα ή τα email σας πριν τα ανοίξετε. Για να "αναδυθείτε" στο περιεχόμενο της εφαρμογής, ασκήστε λίγο περισσότερη πίεση στην οθόνη.\nΓρήγορες ενέργειες - λειτουργεί ως συντόμευση για τα αγαπημένα σας πράγματα στο iPhone.\nΕνεργοποιήστε ή απενεργοποιήστε το 3D touch\nΌλα είναι αρκετά απλά:\nΣτη συνέχεια, πατήστε Προσβασιμότητα\nΤώρα πατήστε στο 3D Touch\nΑπλώς εναλλαγή του διακόπτη για ενεργοποίηση ή απενεργοποίηση αυτής της λειτουργίας\nΜπορείτε επίσης να ενεργοποιήσετε την ευαισθησία 3D αφής.\nΕάν απενεργοποιήσατε το 3D touch και αν θέλετε να το ενεργοποιήσετε αργότερα, ακολουθήστε τα παραπάνω βήματα και ενεργοποιήστε ξανά το διακόπτη.\nΠηγή εικόνας: www.stuff.tv\nΜπορείτε επίσης να διαβάσετε: Πώς να ενεργοποιήσετε το "Hey Siri" στο iOS 9


Το Σάββατο η επίσημη πρώτη του κόμματος Παπανδρέου - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nby gogo · 2 January 2015\nΣτη δήλωσή του ο Γιώργος Παπανδρέου απευθύνει κάλεσμα συμμετοχής σε όλους τους Έλληνες και τις Ελληνίδες σε ένα «κίνημα που θα εργαστεί στην επόμενη Βουλή για να διασφαλιστούν όλες οι αναγκαίες προϋποθέσεις για μια ασφαλή και οριστική έξοδο από την κρίση».\nΣύμφωνα με πληροφορίες το όνομα του νέου κόμματος θα περιλαμβάνει τις λέξεις κίνημα, σοσιαλιστές και δημοκράτες.\nΜε τη διακήρυξη δεν θα δοθούν και οι 200 υπογραφες, οι οποίες όμως θα κατατεθούν στον Άρειο Πάγο, ώστε να ιδρυθεί το κόμμα. Απο το Σάββατο όλα τα κείμενα διακήρυξης, οι πολιτικές θέσεις, κ.λπ. θα είναι ανοιχτά για διαβούλευση, ενώ υπογραφές θα συλλέγονται σε όλα τα γραφεία του κόμματος. Τα κεντρικά γραφεία θα είναι στην οδό Πειραιώς. Τις επόμενες ημέρες θα ανοίξει και το site του κόμματος.\nΕκπρόσωποι του νέου κόμματος θα είναι ο Φίλιππος Σαχινίδης, ο οποίος θα είναι και υποψήφιος, ο Γιώργος Πεταλωτής και ο Γιώργος Ελενόπουλος.\nΚατά πληροφορίες που μετέδωσε ο Real, υποψήφιοι θα είναι ο Θάνος Μωραΐτης στην Β’ Αθηνών, ο Συμεών Κεδίκογλου, ο Χρήστος Αηδόνης και ο Βασίλης Οικονόμου.\n» Νέο ξεκίνημα.\n» Ήρθε η ώρα για το επόμενο μεγάλο βήμα των προοδευτικών δυνάμεων του τόπου.\n» Ήρθε η ώρα για να οικοδομήσουμε, όλοι μαζί, το νέο πολιτικό σπίτι που θα στεγάσει τις προοδευτικές μας αξίες, τις αξίες που μας ένωσαν και μας ενώνουν.\n» Αφουγκραζόμενοι τη δική σας φωνή, την απαίτηση χιλιάδων πολιτών από όλη την Ελλάδα, παίρνουμε την πρωτοβουλία και απευθύνουμε κάλεσμα συμμετοχής σε όλους τους προοδευτικούς πολίτες σε αυτό το νέο ξεκίνημα.\n» Αύριο, στις 5:30 μμ, στο αμφιθέατρο του Μουσείου Μπενάκη – Πειραιώς 138, δεν ιδρύουμε ένα ακόμη κόμμα.\n» Από αύριο, συμμετέχουμε στην αφετηρία ενός Κινήματος, που μπορεί και πρέπει να ανταποκρίνεται ουσιαστικά στα μεγάλα διακυβεύματα που αφορούν τη χώρα και τον Ελληνικό λαό.\n» Ενός Κινήματος που θέλουμε να διασφαλίσει την παρουσία των πραγματικών δυνάμεων της προόδου στο επόμενο Κοινοβούλιο, των δυνάμεων που πιστεύουν και το έχουν αποδείξει στην πράξη με πραγματικές δημοκρατικές μεταρρυθμίσεις, ότι η Ελλάδα δεν θα υπερβεί οριστικά την κρίση, δεν θα ανακάμψει οριστικά, αν δεν αλλάξει οριστικά, αν δεν αλλάξει συθέμελα, με βάση ένα “Ελληνικό Σχέδιο” και Θεσμούς που λειτουργούν – με τον πολίτη συμμέτοχο.\n» Ενός Κινήματος που θα εργαστεί στην επόμενη Βουλή για να διασφαλιστούν όλες οι αναγκαίες προϋποθέσεις για μια ασφαλή και οριστική έξοδο από την κρίση.\n» Ενός Κινήματος, που θα δώσει όλες του τις δυνάμεις για να γίνει πράξη η μετάβαση στη Μεταπελατειακή Ελλάδα, με όραμα την οικοδόμηση μιάς Ελλάδας Δικαιοσύνης και Δημιουργίας.\n» Ενός Κινήματος, η συγκρότηση του οποίου θα ολοκληρωθεί με ανοιχτό, συμμετοχικό Συνέδριο – που θα προσδιοριστεί μετά τις εκλογές, όπου θα αποφασιστούν τα πάντα. Κινηματικά, συμμετοχικά, με αρχές αυτοοργάνωσης, από τη βάση. Όπως αξίζει σε ένα Κίνημα που ανταποκρίνεται στις αρχές της Δημοκρατίας, του Σοσιαλισμού και της Βιώσιμης Ανάπτυξης.\n» Ενός Κινήματος, που βάζει πρώτα την Ελλάδα και τους πολίτες της -όχι τα πάσης φύσεως πελατειακά ή άλλα συμφέροντα.\n» Με τις ευχές μου για καλή χρονιά σε όλους τους Έλληνες και τις Ελληνίδες, απευθύνω κάλεσμα συμμετοχής,\n» Από αύριο, 3 του Γενάρη,\nNext story Τσούκαλης: Ταπεινωμένος από την αποτυχία συνεργασίας με τον ΣΥΡΙΖΑ\nPrevious story «Άρρωστο» το λειτουργικό του ρόβερ Opportunity


Μήνυμα Προέδρου - Farma-Chem SA\n” Αγαπητοί Συνεργάτες,\nΣας καλωσορίζω στην ιστοσελίδα της FARMA-CHEM SA.\nH FARMA-CHEM SA κατέχει σήμερα κυρίαρχη θέση στην Ελληνική αγορά, στο χώρο της εμπορίας και διάθεσης Φυτοπροστατευτικών Προϊόντων, Εξειδικευμένων Προϊόντων Θρέψης και Προϊόντων Δημόσιας Υγείας.\nH εταιρεία κατόρθωσε όλα αυτά τα χρόνια να παρουσιάσει αλματώδη ανάπτυξη και μια διαρκώς ανοδική πορεία. Σήμερα, νιώθω υπερήφανος, που για πάνω από 60 χρόνια η FARMA-CHEM SA συνεχίζει να προσφέρει υψηλής ποιότητας προϊόντα και εξατομικευμένες λύσεις στον παραγωγό, παρουσιάζοντας την πιο σταθερή και δυναμική ανάπτυξη στον κλάδο των αγροχημικών.\nΠαρά τις αντίξοες συνθήκες της Ελληνικής οικονομίας, καταφέραμε να έχουμε μία σταθερά ανοδική πορεία που μας οδήγησε στο διπλασιασμό των χώρων αποθήκευσης, στην αύξηση και βελτίωση των γραμμών παραγωγής και στη σημαντική ανάπτυξη της εξαγωγικής μας δραστηριότητας, που ήδη ξεπερνά τις 20 χώρες σε όλο τον κόσμο. Καλλιεργούμε τις αξίες μας έτσι ώστε να ανταποκρινόμαστε άμεσα στις προκλήσεις της εποχής μας, με οδηγό την καινοτομία, την έρευνα και την εστίαση στις ανάγκες των συνεργατών μας. Οι αρχές της εταιρικής υπευθυνότητας, η υιοθέτηση μεθόδων παραγωγής φιλικών προς το περιβάλλον και η ασφάλεια των εργαζομένων, προσδιορίζουν τις υπηρεσίες μας και παίζουν πρωταρχικό ρόλο στην εξέλιξη και στην ανάπτυξη της εταιρείας μας.\nΤο ανθρώπινο δυναμικό της FARMA-CHEM SA αποτελεί την κινητήρια δύναμη για όλες μας τις δραστηριότητες και αναμφισβήτητα αντιπροσωπεύει την πιο σημαντική επένδυση. Μαζί, μοιραζόμαστε το όραμα, τη στρατηγική και τους στόχους μας, μένοντας πιστοί στις αξίες μιας εταιρείας που όσο δυναμικά και αν αναπτύσσεται, διατηρεί πάντα τα “οικογενειακά” χαρακτηριστικά της.\nΘέλω να εκφράσω τις θερμότερες ευχαριστίες μου σε όλο των δίκτυο των συνεργατών μας σε όλη την Ελλάδα, καθώς και στους χιλιάδες παραγωγούς που μας εμπιστεύονται όλα αυτά τα χρόνια. Εσείς αποτελείτε για εμάς την πιο σημαντική εγγύηση για ένα μέλλον βιώσιμης ανάπτυξης και επιτυχιών.\nΣυνεχίζουμε την πορεία μας με αισιοδοξία, πολλή όρεξη και σκληρή δουλειά. Όλα τα μέλη της οικογένειας της FARMA-CHEM SA, δεσμευόμαστε πως θα εξακολουθήσουμε να εργαζόμαστε δυναμικά για τη συνεχή βελτίωση και ανάπτυξη όλων των πτυχών της επιχειρηματικής μας δραστηριότητας με βάση τις ίδιες πάντα αξίες και το όραμα με το οποίο ξεκινήσαμε.”\nΒασίλειος Ι. Μυλωνάς\nΠρόεδρος FARMA-CHEM SA


Τουρκία: Συνελήφθη Τσετσένος τζιχαντιστής που συνδέεται με την επίθεση στο κλαμπ της Κωνσταντινούπολης – Europost Ειδήσεις και Νέα από Ελλάδα και Κόσμο\nΑρχική/ΔΗΜΟΦΙΛΗ/Τουρκία: Συνελήφθη Τσετσένος τζιχαντιστής που συνδέεται με την επίθεση στο κλαμπ της Κωνσταντινούπολης\nΤουρκία: Συνελήφθη Τσετσένος τζιχαντιστής που συνδέεται με την επίθεση στο κλαμπ της Κωνσταντινούπολης\nΤη σύλληψη ενός Τσετσένου, με ρωσικό διαβατήριο άνδρα, ο οποίος φέρεται να συνδέεται με το πολύνεκρο τρομοκρατικό χτύπημα στο πάρτι του New Year Eve το 2017, σε νυχτερινό κλαμπ της Κωνσταντινούπολης, ανακοίνωσε η τουρκική εισαγγελία στα Άδανα.\nΌπως δήλωσε ο επικεφαλής εισαγγελέας, ο συλληφθέντας είναι Ρώσος πολίτης, με καταγωγή από την Τσετσενία και τα αρχικά του είναι A.G.\nΗ σύλληψή του έγινε στην περιοχή Seyhan, στα Άδανα. Ο Τσετσένος ύποπτος παρουσίασε ψεύτικη ταυτότητα από τη Συρία, η οποία προερχόταν από γνωστά κυκλώματα έκδοσης πλαστών χαρτιών, τα οποία ωστόσο, δεν έχουν εντοπιστεί από τις τουρκικές αρχές.\nΟ δράστης αναγνωρίστηκε ως μέλος της ομάδας που οργάνωσε και εκτέλεσε την επίθεση στο νυχτερινό μαγαζί της Κωνσταντινούπολης, το βράδυ της Παραμονής Πρωτοχρονιάς, από ένα δακτυλικό του αποτύπωμα που βρέθηκε σε σπίτι στην Κωνσταντινούπολη, που χρησίμευε ως ορμητήριο.\nΣτην πολύνεκρη επίθεση έχασαν τη ζωή τους 39 άτομα, μεταξύ τους και ένας αστυνομικός και άλλα 79 τραυματίστηκαν, όταν ένας άνδρας άνοιξε πυρ με αυτόματο μέσα στο κλαμπ Ρέινα. Ο Μασαρίποφ, δράστης της εγκληματικής αυτής ενέργειας, εντοπίστηκε στην περιοχή Esenyurt και εξουδετερώθηκε.\nΗ έρευνα της τουρκικής εισαγγελίας για τον Τσετσένο A.G. έδειξε ότι ο ύποπτος έγινε μέλος της Αλ Κάιντα το 2011 στην Τσετσενία και μετακινήθηκε στην Τουρκία το 2013, όταν στη χώρα του εκδόθηκε ένταλμα σύλληψης εναντίον του. Αφού έμεινε έναν χρόνο στην Τουρκία, ο A.G. αναχώρησε για τη Συρία, προκειμένου να ενταχθεί στις ένοπλες ομάδες της Αλ Κάιντα. Λίγο καιρό μετά επέστρεψε εκ νέου στην Τουρκία.\nΗ τουρκική εισαγγελίας δήλωσε ότι έχει στη διάθεσή της φωτογραφίες του A.G. να κρατάει όπλα και να κατασκευάζει εκρηκτικούς μηχανισμούς.


Καμπύλες ανάπτυξης παιδιού και τί σημαίνουν - Childit - Τα πάντα για το παιδί\nΈνα μεγάλο άγχος για τους περισσότερους γονείς, αποτελεί και η ανάπτυξη των παιδιών τους Στην διαδικασία...\nΈνα μεγάλο άγχος για τους περισσότερους γονείς, αποτελεί και η ανάπτυξη των παιδιών τους. Στην διαδικασία αυτή περιπλέκονται γονείς αλλά και συγγενείς ή φίλοι, οι οποίοι δίνουν την δική τους εκδοχή για την ανάπτυξη του παιδιού. Δεν είναι τυχαίο λοιπόν που μόλις γεννηθεί το μωρό από τα πρώτα πράματα που ρωτούν οι “πάντες” είναι το βάρος του μωρού, το ύψος του, αλλά και η κινητικότητά του .Η σύγκριση με άλλα παιδιά αρχίζει από την κούνια του μωρού, ενώ το συντροφεύει για τα επόμενα 18-20 χρόνια….\nΜετά το στάδιο αυτό, θα μπείτε και εσείς σε αυτή τη διαδικασία και θα κάνετε συγκρίσεις που αφορούν το παιδί σας και άλλα παιδιά της ίδιας ηλικίας που βρίσκονται στο περιβάλλον σας. Ακούμε συνέχεια τόσα πολλά για το ύψος, το βάρος, την περίμετρο κεφαλής….\nΔεν είναι σωστό να μπαίνουμε στην διαδικασία σύγκρισης, διότι αυτό πολύ πιθανό να επηρεάσει και την ψυχολογία του παιδιού μας, αφού το εύρος για το “φυσιολογικό παιδί” είναι πραγματικά μεγάλο για κάθε ηλικία ξεχωριστά.\nΈτσι κατατάσσουμε στα φυσιολογικά όρια ένα κοριτσάκι 4 ετών που μπορεί να είναι 13 κιλά με ύψος95 εκατοστά., αλλά φυσιολογικό μπορεί να είναι και ένα κοριτσάκι ίδιας ηλικίας με βάρος 20 κιλά και ύψος 108 εκατοστά.. Και τα δύο αυτά παιδιά, βρίσκονται μέσα στα όρια που υπάρχουν πάνω στη καμπύλη ανάπτυξης, κι ας έχουν 6 κιλά και 13 πόντους διαφορά.\nΤέλος, έχουμε να πούμε πως και τα δυο αυτά κοριτσάκια είναι φυσιολογικά!. Να σημειώσουμε ότι εξίσου σημαντικά με το βάρος είναι η μέτρηση και καταγραφή της περιμέτρου κεφαλής του παιδιού σας. Όλες αυτές οι τιμές καταγράφονται και φυλάγονται στο βιβλιάριο υγείας του παιδιού σας και είναι σημαντικό να το φυλάτε σε ασφαλές μέρος, έτσι ώστε εάν σας ζητηθούν στο μέλλον, να υπάρχουν σαν στοιχεία ανάπτυξης\nΠώς όμως δημιουργούνται οι καμπύλες ανάπτυξης;\nΟι καμπύλες ανάπτυξης δημιουργούνται μετά από μελέτες επιστημόνων αφού γίνουν μετρήσεις σε χιλιάδες φυσιολογικά μωρά. Τα στοιχεία : Βάρος- ύψος- περίμετρος κεφαλής, συλλέγονται και εξετάζονται από ειδικούς επιστήμονες στο χώρο της ανάπτυξης των βρεφών- παιδιών- εφήβων και δημιουργούνται αυτοί οι πίνακες.\nΟ νεογνολόγος, που βρίσκεται μαζί σας στην γέννηση του παιδιού σας, θα είναι ο πρώτος που θα καταγράψει το βάρος του νεογνού σας, μετά την γέννησή του. Μαζί με το βάρος, θα εξετάσει το ύψος του, αλλά και την περίμετρο κεφαλής του.\nΜε την 1η επίσκεψη στον παιδίατρο μας, αλλά και στα μηνιαία προκαθορισμένα μας ραντεβού, ο παιδίατρος θα κάνει όλες αυτές τις μετρήσεις για το μωρό μας. Η ανάπτυξή του δε, καθορίζεται σύμφωνα με αυτούς τους πίνακες. Κάθε νεογνό αλλά και αργότερα κάθε παιδί,(άνω του ενός έτους-πρέπει να εξετάζονται τουλάχιστον 1 φορά το χρόνο) έχει το δικό του ρυθμό ανάπτυξης. Το σημαντικότερο από όλα είναι, το παιδί σας να έχει σταθερό ρυθμό και πάντα να αναπτύσσεται…\nΑς αναλύσουμε αυτούς τους αριθμούς όμως πάνω στους πίνακες.\nΚαταρχήν βρίσκουμε τον κατάλληλο πίνακα κάθε φορά. Κατάλληλος είναι ο πίνακας που μας ενδιαφέρει. λ.χ.Αν θέλω να ελέγξω το ύψος του “γιού” μου, ψάχνω τον πίνακα για το ύψος των αγοριών, τις συγκεκριμένης ηλικίας. π.χ. Αν είναι βρέφος στους πίνακες βρεφών, ενώ εάν είναι άνω των 2 ετών, στους πίνακες με παιδιά έως 18 ετών\nΣτη συνέχεια, βρίσκω την ηλικία του παιδιού μου στον άξονα με τις ηλικίες και στον επόμενο άξονα, βρίσκω το ύψος του. Στο σημείο που τέμνονται τα 2 στοιχεία μου, υπάρχει μια καμπύλη με τους αριθμούς:10-25-50-75-90. Όσο πιο κοντά σε μια από τις καμπύλες αυτές βρίσκεται το παιδί μου, κατατάσσεται στην κατηγορία εκείνη.\nΔιαβάζοντας τα αποτελέσματα:\nΤι σημαίνει το παιδί σας βρίσκεται στην 50 εκατοστιαία θέση;\nΑυτό σημαίνει ότι αν πάρουμε 100 υγιή παιδιά στην ίδια ηλικία με το παιδί σας, τα 50 θα έχουν βάρος μικρότερο από το βάρος του παιδιού σας και τα άλλα 50 θα έχουν βάρος μεγαλύτερο.\nΤι σημαίνει το παιδί σας βρίσκεται στην 10 εκατοστιαία θέση;\nΑυτό σημαίνει ότι αν πάρουμε 100 υγιή παιδιά στην ίδια ηλικία με το παιδί σας, τα 10 θα έχουν βάρος μικρότερο από το βάρος του παιδιού σας και τα άλλα 90 θα έχουν βάρος μεγαλύτερο.\nΤι σημαίνει το παιδί σας βρίσκεται στην 25 εκατοστιαία θέση;\nΑυτό σημαίνει ότι αν πάρουμε 100 υγιή παιδιά στην ίδια ηλικία με το παιδί σας, τα 25 θα έχουν βάρος μικρότερο από το βάρος του παιδιού σας και τα άλλα 75 θα έχουν βάρος μεγαλύτερο.\nΤι σημαίνει το παιδί σας βρίσκεται στην 75 εκατοστιαία θέση;\nΑυτό σημαίνει ότι αν πάρουμε 100 υγιή παιδιά στην ίδια ηλικία με το παιδί σας, τα 75 θα έχουν βάρος μικρότερο από το βάρος του παιδιού σας και τα άλλα 25 θα έχουν βάρος μεγαλύτερο.\nΤι σημαίνει το παιδί σας βρίσκεται στην 90 εκατοστιαία θέση;\nΑυτό σημαίνει ότι αν πάρουμε 100 υγιή παιδιά στην ίδια ηλικία με το παιδί σας, τα 90 θα έχουν βάρος μικρότερο από το βάρος του παιδιού σας και τα άλλα 10 θα έχουν βάρος μεγαλύτερο.\nΤα ίδια ακριβώς ισχύουν και για τις καμπύλες ανάπτυξης ύψους και περιμέτρου κεφαλής.\nΤο πιο πιθανό είναι να είναι φυσιολογικό. Εκείνο όμως που έχει την μεγαλύτερη σημασία είναι ανάπτυξη του παιδιού με την πάροδο του χρόνου. Αν δηλαδή το βάρος σώματος του παιδιού σας ήταν στην 90η εκατοστιαία θέση και μετά από λίγο καιρό βρίσκεται στην 25η εκατοστιαία θέση, τότε κάτι συμβαίνει με το παιδί σας και χρειάζεται προσεχτική μελέτη και έρευνα.\nΆρα λοιπόν το να βρίσκεται μια τιμή μέσα στα φυσιολογικά όρια για την ηλικία του παιδιού δεν σημαίνει πάντα ότι όλα είναι καλά. Για να αξιολογήσει κανένας σωστά μιαν οποιαδήποτε καμπύλη ανάπτυξης του παιδιού χρειάζονται όσο το δυνατό περισσότερες τιμές σε διαφορετικές ηλικίες. Αν η καμπύλη που δημιουργείται από τις τιμές αυτές είναι παράλληλη με την καμπύλη της 50ης εκατοστιαίας θέσης τότε το πιο πιθανό το παιδί σας είναι φυσιολογικό.\nΕίναι χρήσιμο λοιπόν να γνωρίζετε για τις καμπύλες ανάπτυξης του παιδιού σας, αλλά ο μόνος που μπορεί να τις αξιολογήσει σωστά είναι ο παιδίατρος του παιδιού.\nΓι’ αυτό και οι καμπύλες δεν μπορούν με κανένα τρόπο να υποκαταστήσουν τις τακτικές επισκέψεις του παιδιού στο παιδίατρό του. Οι καμπύλες των παιδιών είναι διαφορετικές από χώρα σε χώρα. Γι’ αυτό και είναι χρήσιμο να χρησιμοποιούμε καμπύλης ανάπτυξης που δημιουργήθηκαν με την μελέτη παιδιών της δικής μας χώρας.\nΤι να κάνω εάν το παιδί μου είναι υπέρβαρο ή έχει βάρος πολύ μικρότερο από το επιθυμητό, σύμφωνα με τους πίνακες αυτούς;\nΟ παιδίατρός σας θα σας προτείνει τον τρόπο για να χάσει ή να βάλει κιλά το παιδί σας. Πολλές φορές η συνεργασία με το διαιτολόγο, κρίνεται απαραίτητη!..\nΔυο καλοί μέθοδοι για την αντιμετώπιση του προβλήματός σας είναι:\nα) Σωστή διατροφή\nβ) Αύξηση φυσικής δραστηριότητας\nΚαλύτερο βέβαια από όλα, είναι ο συνδυασμός και των δύο.


Αεροπορικά εισιτήρια για Kaya | φθηνές πτήσεις | airshop.gr\nΑεροπορικά εισιτήρια για Kaya. Πτήσεις και Δρομολόγια\nΒρες φθηνά αεροπορικά εισιτήρια για Kaya, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις προς Kaya. Οι πιο φθηνές πτήσεις για Kaya γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις για Kaya. Εδώ θα βρεις όλες τις low cost αεροπορικές εταιρείες που πραγματοποιούν πτήσεις για Kaya καθώς και τα τακτικά δρομολόγια όλων των αεροπορικών εταιρειών για Kaya με πτήσεις όλη την διάρκεια του χρόνου. Απευθείας πτήσεις για Kaya ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια για Kaya συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια προς Kaya. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι προς Kaya, αεροπορικές εταιρείες που πραγματοποιούν πτήσεις για Kaya, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις για Kaya.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια για Kaya και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!


Δημοσκόπηση για την απόφαση του προέδρου | Blog\nΝάσιος Ορεινός Δημοσκόπηση για την απόφαση του προέδρου\n27.10 2014 Νάσιος Ορεινός\nΑρχικά ο πρόεδρος έχει με το μέρος του την κοινή γνώμη. 8 στους 10 συμφωνούν μαζί του όσον αφορά την απόφαση του για αναστολή συμμετοχής της Ε/κ πλευράς στις συνομιλίες λόγο και των Τουρκικών προκλήσεων. Το γεγονός θεωρείται σημαντικό γιατί, σε αντίθεση με προηγούμενες αποφάσεις, ο πρόεδρος έχει τη στήριξη των κομμάτων αλλά και του λαού και αυτό δείχνει μια εικόνα συνοχής στο εσωτερικό η οποία είναι βοηθητική και ενδυναμώνει τον πρόεδρο.\nΌσον αφορά τα μέτρα που θα πρέπει να παρθούν και τα οποία ο πολίτης θεωρεί ότι μπορούν να προκαλέσουν κόστος, αυτά έχουν κατηγοριοποιηθεί σε 3 ομάδες. 4 στους 10 από όσους δηλώνουν ότι θα ήθελαν πρόσθετα μέτρα εισηγούνται άσκηση βέτο στην ενταξιακή πορεία της Τουρκίας, 3 στους 10 παύση διευκολύνσεων στους Τουρκοκυπρίους και το 15% εισηγείται εμπάργκο προϊόντων από και προς τη Τουρκία.\nΠέραν των πιο πάνω, το 74% των Ε/κ πιστεύει ότι ενδεχόμενη ανοχή στις τουρκικές προκλήσεις θα θέσει σε κίνδυνο την αξιοποίηση των υδρογονανθράκων. Το μήνυμα που στέλλει ο κύπριος πολίτης είναι τριπλό. Πρώτο, ότι τυχόν ανοχή εμπεριέχει κινδύνους, συνεπώς η ανοχή δεν επιτρέπεται, δεύτερο ότι υπάρχει αγωνία και ανασφάλεια ως προς το μέλλον των υδρογονανθράκων ιδιαίτερα αυτή την περίοδο στην οποία ο κύπριος πολίτης έχει εναποθέσει τις ελπίδες του σε αυτούς για διάσωση της οικονομίας και τρίτο οργή για όσα συμβαίνουν. Το μήνυμα λοιπόν στον πρόεδρο είναι ξεκάθαρο. Μηδενική ανοχή και καμία υποχώρηση σε θέματα φυσικού αερίου.\nΟι τουρκοκύπριοι …«καλικάτζαροι»


Μια κάλτσα μπορεί να κάνει τη διαφορά! (Βοήθημα για τη σύλληψη του μολυβιού) ~ Παιδί και Εργοθεραπεία\nΜια κάλτσα μπορεί να κάνει τη διαφορά! (Βοήθημα για τη σύλληψη του μολυβιού)\n17.5.13 Εργοθεραπεία, Προγραφή/Γραφή, Προσαρμογές No comments\nΌσο περίεργο και αν φανεί, αυτό που βλέπετε στη φωτογραφία είναι ένα βοήθημα για το κράτημα του μολυβιού.\nΜπορείτε να το αγοράσετε από το Sensory Corner ή από την εταιρεία που μπορεί να το διαθέσει τόσο για δεξιόχειρες όσο και για αριστερόχειρες: Abilitations .\nΒέβαια μπορείτε να το φτιάξετε και εσείς όπως μας ενημερώνει το PediaStaff... Το υλικό σας?? ΜΙΑ ΚΑΛΤΣΑ!!!\nΚόψτε 2 τρύπες σε μια παλιά κάλτσα για τον δείκτη και τον αντίχειρα. Τα υπόλοιπα δάχτυλα παραμένουν μέσα στην κάλτσα!\nΤην βρήκα καταπληκτική ιδέα γι' αυτό και θέλησα να τη μοιραστώ μαζί σας. Εγώ θα έδινα και την εναλλακτική -ανάλογα τις δυσκολίες του κάθε παιδιού- αντί για 2 τρυπούλες να κάνατε άλλη μια και για τον μέσο. Πολύ συχνά τα παιδιά δυσκολεύονται να κρατήσουν κλειστά τον παράμεσο και το μικρό δάχτυλο κατά τη διάρκεια χρήσης ενός μολυβιού.\nΜια κάλτσα μπορεί να κάνει τη διαφορά! (Βοήθημα γι...


H Ford παρουσίασε άρωμα για να μυρίζουν… βενζίνη τα ηλεκτρικά της – carzine.gr\nΗ έλευση των ηλεκτροκίνητων αλλάζει πολλά από όσα γνωρίζαμε γύρω από το αυτοκίνητο. Και πέρα από την ησυχία και την έλειψη κραδασμών σε κάποιους θα λείψει και η μυρωδιά της βενζίνης και όλα όσα συνοδεύουν ένα συμβατικό όχημα.\nΕίναι χαρακτηριστικό ότι σύμφωνα με έρευνες το 70% των ανθρώπων που σκοπεύουν να αγοράσουν ένα ηλεκτρικό αυτοκίνητο, δηλώνουν ότι θα νοσταλγήσουν την μυρωδιά της βενζίνης. Μάλιστα οι ειδικοί λένε ότι στο ευρύ κοινό η μυρωδιά της βενζίνης είναι από τις πιο ελκυστικές μαζί με εκείνη των καινούργιων βιβλίων και πάνω από την μυρωδιά του κρασιού ή του τυριού.\nΓια να γίνει ομαλότερη η μετάβαση στα ηλεκτρικά της μοντέλα, η Ford αποφάσισε να δημιουργήσει ένα “άρωμα” που θα θυμίζει στον οδηγό τους τις παλιές καλές ημέρες και τις μυρωδιές ενός συμβατικού αυτοκινήτου. Γιατί εκτός από την μυρωδιά της βενζίνης, υπάρχουν οι μυρωδιές από τα ελαστικά, τα λάδια, ακόμα και από τα δερμάτινα καθίσματα.\nΤο άρωμα που δημιούργησε ονομάστηκε Mach-Eau και παρουσιάστηκε για επίδειξη στο πρόσφατο φεστιβάλ του Goodwood. Mέσα σ’ αυτό το “μαγικό” μπουκαλάκι υπάρχουν στοιχεία που θυμίζουν την μυρωδιά της βενζίνης, των ελαστικών, και βέβαια αιθέρια έλαια από ginger, λεβάντα, σανδαλόξυλο και πολλά ακόμα τα οποία είναι μυστικά.\nΤώρα αν αυτό το μπουκαλάκι θα κάνει πιο εύκολη την μετάβαση των Petrolheads στα ηλεκτρικά αυτοκίνητα μάλλον αμφιβάλλουμε. Απλά είναι ένα έξυπνο κόλπο του marketing να μας θυμίσει τι χάνουμε αλλά κυρίως τι κερδίζουμε με την έλευση της ηλεκτροκίνησης.\nΣε αυτό το άρθρο:Ford, Mach Eau, Άρωμα


Mε το δεξί ο Θρύλος - REDPen24 - Γιατί εδώ τα γράφουμε όλα κόκκινα\nMε το δεξί ο Θρύλος\nΤο 2/2 απέναντι στην ομάδα του Χολαργού έκανε ο Ολυμπιακός καθώς μετά την νίκη του στο κύπελο επικράτησε και στην πρεμιέρα της BetShop Basket League με σκορ 88-78, ξεκινώντας με το δεξί τις υποχρεώσεις του στο ελληνικό πρωτάθλημα. Η ομάδα του Ντέιβιντ Μπλάτ χωρίς τον Κώστα Παπανικολάου στο δυναμικό της είχε ως πρώτο σκόρερ τον Μιλοτίνοφ με 24 πόντους σε 28 λεπτά.\nΑρχική πεντάδα : Γκός, Σπανούλης, Τίμα, Πρίντεζης και Μιλουτίνοφ.\nΜε καλάθια του Γιώργου Πρίντεζη και του Νίκολα Μιλουτνοφ κάτω από το καλάθι ξεκίνησε το παιχνίδι ο Ολυμπιακός που προσπαθούσε να χτυπήσει στον αιφνιδιασμό. Ο Σέρβος σέντερ στα πρώτα τέσσερα λεπτά ήταν εντυπωσιακός καθώς είχε πετύχει 7 πόντους με το σκορ να ήταν στο 13-4. Βέβαια, η ομάδα του Χολαργού μετά το ταίμ άουτ έκανε ένα σερί 0-9 και ισοφάρισε σε 13-13, αναγκάζοντας τον Αμερικανό προπονητή των γηπεδούχων να καλέσει εκ νέου τις ομάδες στον πάγκο. Ωστόσο, η υπεροχή των ερυθρόλευκων κάτω από το καλάθι συνέχιζε να υπάρχει, με τον Μιλουτίνοφ να είχε φτάσει είδη τους 10 πόντους (19-16). Σκο στην πρώτη περίοδο το 27-22 χάρις σε τρίποντο του Τουπάν λίγα δεύτερα πριν το άκουσμα της κόρνας.\nΜε την έναρξη του δευτέρου δεκαλέπτου ο Ολυμπιακός έφτασε πρώτη φορά σε διψήφια διαφορά αφού μετά από καλάθι του Βεζένκοφ το σκορ έγινε 33-22. Ο Θρύλος συνέχισε αποτελεσματικά στο παρκέ και με τους Γκός (4π.) και Τουπάν (9π.) η ομάδα ήταν πολύ γρήγορη, βρίσκοντας σκορ με ποικίλους τρόπους και παίζοντας εξαιρετική άμυνα (42-28). Στο τέλος του πρώτου ημιχρόνου το προβάδισμα του Ολυμπιακού όλο και εκτοξευόταν αφότου επιθετικά η ομάδα ήταν σχεδόν αλάνθαστη (13/20 δ., 8/14 τρ.)με το σκορ στο φινάλε αυτού να ήταν το 58-36 και τους πειραιώτες να είχαν βάλει τις βάσεις για την νίκη.\nΜε του ίδιους πέντε που ξεκίνησε το παιχνίδι άρχισε και το δεύτερο μισό η ομάδα του Μπλάτ. Ο Χολαργός η αλήθεια ήταν ότι σε σχέση με το πρώτο μισό παρουσίασε ένα άλλο πρόσωπο στο παρκέ του ΣΕΦ και σε συνδυασμό με την αλλαγμένη παρουσία των παικτών των ερυθρόλευκων κατάφερε το 58-36 να το κάνει με ένα σερί 5-16, 63-52. Βέβαια, η αναμενόμενη αντίδραση από τους γηπεδούχους δεν ήρθε και έτσι οι φιλοξενούμενοι έφτασαν ακόμα πιο κοντά μειώνοντας 70-64 που ήταν και το σκορ στο φινάλε του τρίτου δεκαλέπτου.\nΠαρότι λοιπόν το παιχνίδι φαινόταν ότι δεν επρόκειτο να κρινόταν στην τέταρτη περίοδο, η τρίτη περίοδος έφερε τα πάνω κάτω με αποτέλεσμα ο Ολυμπιακός να έπρεπε να καθαρίσει την υπόθεση νίκη στο τέλος. Η προσπάθεια αυτή ξεκίνησε πολύ καλά με τους ερυθρόλευκους να έβαλαν 5 πόντους στα δύο πρώτα λεπτά και να έκαναν το 75-64 παίρνοντας και πάλι διαφορά πάνω από τους δέκα πόντους. Ακολούθως, και στα μέσα στου δεκαλέπτου η ομάδα του Μπλάτ συνέχισε να ήταν θετική και χάρις σε τρίποντο του Τίμα από την γωνία έγραψε το 81-67. Τελικό σκορ στο ΣΕΦ για την πρώτη αγωνιστική του πρωταθλήματος το 88-78.\nMε το δεξί ο Θρύλος Reviewed by Red Pen24 on 10/07/2018 Rating: 5


Α' ΕΛΜΕ Αιτωλοακαρνανίας: Η ΔΑΚΕ Α ΕΛΜΕ Αιτωλοακαρνανίας για τα αποτελέσματα των σημερινών εκλογών\nΌμως, για να αποτελέσουν παρελθόν οι επικίνδυνες πολιτικές της κυβέρνησης, πρέπει να κατανοήσουμε ότι όπως και τα προηγούμενα χρόνια η κατάσταση είναι στα χέρια μας! Μπορούμε να αλλάξουμε τα πάντα, όπως μπορέσαμε και παλιότερα! Αρκεί να το πιστέψουμε και να αγωνιστούμε!\nΗ ΔΑΚΕ Α ΕΛΜΕ Αιτωλοακαρνανίας δεσμεύεται ότι όπως πάντα θα είναι στο πλευρό των συναδέλφων εξυπηρετώντας τα συμφέροντά τους και μόνο. Με συνέπεια στις θέσεις μας, με ρεαλισμό και δυναμισμό.\nΣεβόμενοι την εντολή των συναδέλφων, όπως πάντα, θα υποστηρίξουμε τη συγκρότηση αναλογικού και αντιπροσωπευτικού Προεδρείου.\nΘα επιδιώξουμε τη μέγιστη δυνατή συναίνεση και (αν είναι δυνατόν) την ομοφωνία στις αποφάσεις του σωματείου και προφανώς δεν θα επιλέξουμε να προτάσσουμε θέσεις και προτάσεις που μας διαχωρίζουν.\nΕλπίζουμε η θητεία που αρχίζει από αύριο να είναι παραγωγική για τον κλάδο και τους συναδέλφους στην περιοχή μας. Φαίνεται όμως ότι θα είναι πολύ δύσκολη.\nΕυχόμαστε καλή δύναμη σε όλους τους συναδέλφους που εκλέχτηκαν στο Διοικητικό Συμβούλιο, υπομονή, επιμονή και υγεία!\nΠαραθέτουμε στη συνέχεια χωρίς κανένα σχολιασμό τα εκλογικά αποτελέσματα των τελευταίων 3 εκλογών για ΔΣ αλλά και των τελευταίων 3 εκλογών χρονικά, ώστε να εξάγετε τα συμπεράσματά σας.\nΕΚΛΟΓΕΣ ΓΙΑ ΔΣ\nΟΙ ΤΕΛΕΥΤΑΙΕΣ 3 ΕΚΛΟΓΙΚΕΣ ΑΝΑΜΕΤΡΗΣΕΙΣ (ΧΡΟΝΙΚΑ)


Ποιά φρούτα επιλέγω το καλοκαίρι - 4moms\nΠοιά φρούτα επιλέγω το καλοκαίρι\nΒένια Στίβακτα , 03-08-2017\nΤα φρούτα του καλοκαιριού αποτελούν για τους περισσότερους αγαπημένη διατροφική επιλογή, καθώς έχουν ωραία γλυκιά γεύση και παράλληλα αφήνουν μία αίσθηση δροσιάς.\nΗ αλήθεια είναι ,πως τα καλοκαιρινά φρούτα είναι πολλά και καθένας από εμάς έχει τουλάχιστον ένα ή 2 αγαπημένα είδη.\nΌπως , όλα τα φρούτα , έτσι και τα καλοκαιρινά, κατέχουν σημαντική θέση στην πυραμίδα της Μεσογειακής Διατροφής. Μπορούν να καταναλώνονται καθημερινά ,ενώ προσοχή και μέτρο χρειάζεται από άτομα που αντιμετωπίζουν συγκεκριμένα προβλήματα υγείας (π.χ. Σάκχαρο, εντερικά προβλήματα κ.λ.π.)\nΑς δούμε αναλυτικά τα οφέλη για κάθε ένα ,από τα πιο συνήθη καλοκαιρινά φρούτα.\nΚαρπούζι: ίσως το πιο αγαπημένο καλοκαιρινό φρούτο. Αποδίδει περίπου 25-30 θερμίδες για κάθε λεπτή φέτα. Περιέχει αρκετό νερό και αποτελεί συχνή δροσιστική επιλογή για ενδιάμεσο γεύμα ή για βραδινό . Παρότι ,λίγες οι θερμίδες του , η περιεκτικότητα του καρπουζιού σε φυσικά σάκχαρα είναι αρκετά υψηλή ,επομένως θα πρέπει να καταναλώνεται με μέτρο και ακόμη καλύτερα ως μέρος ενός συνδυαστικού πιο ισορροπημένου γεύματος , όπως π.χ. μαζί με τυρί, κάτι που συνηθίζεται σε αρκετά μέρη της Ελλάδας.\nΠεπόνι: επίσης αρκετά πλούσια σε φυσικά σάκχαρα , αποδίδοντας και αυτό 25-30 θερμίδες για κάθε λεπτή φέτα. Προτείνεται, να συνδυάζεται και αυτό με τυρί ή γιαούρτι για καλύτερη αφομοίωση των προσλαμβανόμενων σακχάρων. Τέλος, αποτελεί μέτρια πηγή φυτικών ινών, ωστόσο σε μεγάλες ποσότητες για πολλούς είναι δύσπεπτο, οπότε και συνιστάται αντίστοιχη προσοχή.\nΒερίκοκα: καταναλώνονται ωμά και αποξηραμένα. Αποδίδουν και αυτά περίπου 30 θερμίδες ανά 2 τεμάχια. Πλούσια σε βιταμίνη Α, κάλιο, ασβέστιο και πηγή φυτικών ινών.\nΣύκα: αρκετά διαδεδομένα για την ενίσχυση της εντερικής κινητικότητας γι αυτό και συστήνονται σε περιπτώσεις δυσκοιλιότητας σε ωμή ή αποξηραμένη μορφή. Αποδίδουν 40-50 θερμίδες ανά 2 τεμάχια, είναι πλούσια σε φυσική ζάχαρη και συνιστάται προσοχή σε άτομα με διαβήτη & σε άτομα με εντερικές παθήσεις.\nΡοδάκινο: ευχάριστο σε γεύση, τόσο ωμό, όσο και σε μορφή χυμού. Αποδίδει περίπου 45-50 θερμίδες για κάθε μικρό τεμάχιο και είναι πλούσιο σε πολύτιμα ιχνοστοιχεία και βιταμίνη C (γνωστή για την αντιοξειδωτική της ικανότητα δρώντας κατά της δημιουργίας ελευθέρων ριζών & ενίσχυσης της κυτταρικής σύνθεσης κολλαγόνου).\nΣταφύλια: τα συναντάμε σε διάφορες και νόστιμες ποικιλίες σε όλη την Ελλάδα. Αποδίδουν περίπου 70 θερμίδες για κάθε μικρό τσαμπί. Είναι ιδιαίτερα πλούσια σε αντιοξειδωτικά συστατικά αλλά καθώς περιέχει αρκετή φυσική ζάχαρη, χρειάζεται επίσης μέτρο στην κατανάλωση του. Θυμηθείτε , πως η ισοδύναμη μερίδα αφορά 10-12 ρώγες!!\nΜούσμουλα: Αποδίδουν 40-50 θερμίδες για κάθε 2-3 μικρά τεμάχια. Αποτελούν σημαντική πηγή ασβεστίου αλλά κυρίως αποτελούν σημαντικότατη πηγή φυτικών ινών. Γι αυτό και είναι κατάλληλα για περιπτώσεις δυσκοιλιότητας.\nΤο καλοκαίρι είναι εποχή με διαθέσιμα πολλά και νόστιμα φρούτα από Ελληνικές ποικιλίες. Επιλέξτε αυτά που σας αρέσουν περισσότερο και συμπεριλάβετέ τα σε μια ισορροπημένη , ποικίλη, Μεσογειακής βάσης, διατροφή.


Πληροφορίες για τη μεταφορά επικίνδυνων ειδών και αντικειμένων | Lufthansa\nΜεταφορά επικίνδυνων ειδών και αντικειμένων\nΟ κατάλογος απαγορευμένων ειδών δεν είναι πλήρης και μπορεί να συμπληρωθεί ανά πάσα στιγμή. Για ορισμένες πτήσεις, ενδέχεται να ισχύουν επιπρόσθετοι κανονισμοί. Επιπλέον, πρέπει να τηρούνται οι εθνικοί κανονισμοί και οι Κανονισμοί Επικίνδυνων Εμπορευμάτων της IATA (Διεθνής Ένωση Αερομεταφορών). Αντίγραφο αυτών των κανονισμών μπορείτε να ζητήσετε από την αεροπορική εταιρεία.\nΑπαγορεύεται η μεταφορά μπαταριών λιθίου που έχουν χαρακτηριστεί ελαττωματικές ή κατεστραμμένες ή έχουν ανακληθεί από τον κατασκευαστή για λόγους ασφάλειας, και ενδέχεται να προκαλέσουν επικίνδυνη παραγωγή θερμότητας, πυρκαγιά ή βραχυκύκλωμα.\nΔείτε τους περιορισμούς\nΗλεκτρονικά τσιγάρα και παρόμοιες συσκευές ατμίσματος (ηλεκτρονικά πούρα, πίπες κ.λπ.) που λειτουργούν με μπαταρίες λιθίου.\nΠαραδοτέα αποσκευή: Όχι\nΑπαιτείται έγκριση από τον αερομεταφορέα: Όχι\nΤα ηλεκτρονικά τσιγάρα πρέπει να έχουν συσκευαστεί ξεχωριστά έτσι, ώστε να μην υπάρχει ενδεχόμενο ακούσιας ενεργοποίησης.\nΤα ηλεκτρονικά τσιγάρα παραμένουν εντός της αποσκευής καθ’ όλη τη διάρκεια της πτήσης.\nΗ χρήση στο αεροσκάφος\nΗ φόρτιση στο αεροσκάφος\nΦορητές ιατρικές ηλεκτρονικές συσκευές\nΦορητές ιατρικές ηλεκτρονικές συσκευές (όπως αυτόματοι εξωτερικοί απινιδωτές, συσκευές εισπνοής, αναπνευστήρες θετικής πίεσης κ.λπ.) που μεταφέρονται για ιατρικούς λόγους και περιέχουν κυψέλες ή μπαταρίες μετάλλων ή ιόντων λιθίου.\nΠαραδοτέα αποσκευή: Ναι\nΑπαιτείται έγκριση από τον αερομεταφορέα: Ναι*\nΚάθε ενσωματωμένη ή εφεδρική μπαταρία πρέπει να πληροί τις προϋποθέσεις του ‘Εγχειριδίου Δοκιμών και Κριτηρίων του ΟΗΕ’ (UN Manual of Tests and Criteria), Μέρος III, Ενότητα 38.3.\nΟι μπαταρίες δεν επιτρέπεται να υπερβαίνουν τα 12 V ή τα 100 Wh.\nΚάθε ενσωματωμένη ή εφεδρική μπαταρία δεν πρέπει να υπερβαίνει το μέγιστο περιεχόμενο λιθίου 8 g.\nΚάθε ενσωματωμένη ή εφεδρική μπαταρία ιόντων λιθίου δεν πρέπει να υπερβαίνει μια μέγιστη ονομαστική τιμή ενέργειας 160 Wh.\nΔεν επιτρέπονται πάνω από δύο εφεδρικές μπαταρίες ανά επιβάτη. Οι υπόλοιπες εφεδρικές μπαταρίες δεν πρέπει να υπερβαίνουν το μέγιστο περιεχόμενο λιθίου 2 g ή μια ονομαστική τιμή ενέργειας 100 Wh.\nΕφεδρικές μπαταρίες μπορούν να μεταφέρονται μόνο σε χειραποσκευή.\nΚάθε εφεδρική μπαταρία πρέπει να προστατεύεται ξεχωριστά από βραχυκύκλωμα, π.χ. να μεταφέρεται μέσα στην αρχική συσκευασία της ή να έχουν μονωθεί με άλλο τρόπο οι ακροδέκτες.\n* Η έγκριση αυτή δεν χορηγείται εγγράφως. Χορηγείται κατόπιν αιτήματος και επιβεβαιώνεται προφορικά από το Κέντρο Εξυπηρέτησης ή, το αργότερο, κατά το check-in στο αεροδρόμιο.\nΦορητές ηλεκτρονικές συσκευές με μπαταρίες ιόντων λιθίου\nΦορητές ηλεκτρονικές συσκευές που περιέχουν κυψέλες ή μπαταρίες λιθίου-μετάλλου ή ιόντων λιθίου, π.χ. ρολόγια, υπολογιστές, κάμερες, κινητά τηλέφωνα, φορητοί υπολογιστές, βιντεοκάμερες κ.λπ., όταν προορίζονται για προσωπική χρήση.\nΠαραδοτέες αποσκευές: ναι (έως 100 Wh ή 2 g) – οι συσκευές πρέπει να είναι απενεργοποιημένες και να προστατεύονται από ζημιές / όχι (100–160 Wh ή 2–8 g)\nΑπαιτείται έγκριση από τον αερομεταφορέα: όχι (έως 100 Wh ή 2 g) / ναι (100–160 Wh ή 2–8 g) (1)\nΟι μπαταρίες πρέπει να πληρούν τις προϋποθέσεις του «Εγχειριδίου Δοκιμών και Κριτηρίων του ΟΗΕ» (UN Manual of Tests and Criteria), Μέρος III, Ενότητα 38.3.\nΚανονισμοί για τις εφεδρικές μπαταρίες\n1. Εφεδρικές κυψέλες ή μπαταρίες λιθίου-μετάλλου ή ιόντων λιθίου με ονομαστικό περιεχόμενο ενέργειας έως 100 Wh για ηλεκτρονικές συσκευές καθημερινής χρήσης:\nΜπορούν να μεταφέρονται μόνο μέσα σε χειραποσκευή και σε ποσότητες για προσωπική χρήση\nΑυτές οι μπαταρίες πρέπει να προστατεύονται ξεχωριστά από βραχυκύκλωμα\n2. Καμία εγκατεστημένη ή εφεδρική μπαταρία δεν πρέπει να υπερβαίνει τις παρακάτω τιμές:\nΠεριεκτικότητα λιθίου 2 g για μπαταρίες λιθίου-μετάλλου ή μπαταρίες με κράμα λιθίου ή ονομαστικό περιεχόμενο ενέργειας 100 Wh για μπαταρίες ιόντων λιθίου\n3. Εφεδρικές μπαταρίες ιόντων λιθίου για τις προαναφερόμενες ηλεκτρονικές συσκευές καθημερινής χρήσης με ονομαστικό περιεχόμενο ενέργειας μεταξύ 100 Wh και 160 Wh:\nΈως δύο εφεδρικές μπαταρίες κατ’ άτομο\nΕπιτρέπονται μόνο μέσα σε χειραποσκευή\nΑπαιτείται έγκριση από τον αερομεταφορέα*\nΗλεκτρονικά τσιγάρα και παρόμοιες συσκευές ατμίσματος που περιέχουν μπαταρίες λιθίου επιτρέπονται μόνο μέσα σε χειραποσκευή.\nΣυσκευές που χρησιμοποιούνται ως πηγή ενέργειας, όπως συσκευές powerbank, θεωρούνται εφεδρικές μπαταρίες.\nΔεν επιτρέπεται να τοποθετείται καμία φορητή ηλεκτρονική συσκευή στην ίδια αποσκευή μαζί με εύφλεκτα υλικά, π.χ. αρώματα, αεροζόλ κ.λπ.\nΦορητές ηλεκτρονικές συσκευές και οικιακές συσκευές με μπαταρίες κλειστού τύπου (εκτός μπαταριών λιθίου) για προσωπική χρήση, π.χ. φωτογραφικές μηχανές, κινητά τηλέφωνο, φορητοί υπολογιστές και ταμπλέτες, ηλεκτρικές οδοντόβουρτσες, ξυριστικές μηχανές και παιχνίδια μπαταρίας.\nΟι μπαταρίες δεν επιτρέπεται να περιέχουν ελεύθερο ή μη απορροφημένο υγρό.\nΟι μπαταρίες πρέπει να είναι προστατευμένες από ενεργοποίηση ή να έχουν αποσυνδεθεί, και οι ακροδέκτες τους να έχουν μονωθεί.\nΕπιτρέπεται η μεταφορά έως δύο επιπλέον εφεδρικών μπαταριών.\nΟι εφεδρικές μπαταρίες πρέπει να προστατεύονται από βραχυκύκλωμα με μόνωση των ακροδεκτών και μπορούν να μεταφέρονται μόνο μέσα στη χειραποσκευή.\nΑπαγορεύεται η μεταφορά άλλων φορητών συσκευών με μπαταρίες κλειστού τύπου, π.χ. όσες τροφοδοτούνται με ρεύμα από μπαταρία αυτοκινήτου ή μοτοσικλέτας.\nΦορητοί συμπυκνωτές οξυγόνου για ιατρική χρήση που λειτουργούν με μπαταρίες, και για χρήση στο αεροσκάφος.\nΈγκριση μέσω του Lufthansa Medical Operation Centre\nΟι επιβάτες που ταξιδεύουν από και προς τις ΗΠΑ μπορούν να επικοινωνούν με το Medical Desk στις ΗΠΑ στα παρακάτω στοιχεία επικοινωνίας (Δευτέρα έως Παρασκευή: 09.00–15.00): Τηλ.: +1-516-296-9580\nΚαρδιακοί βηματοδότες ή άλλες συσκευές που λειτουργούν με ραδιοϊσότοπα, καθώς και εμφυτευμένες συσκευές που λειτουργούν με μπαταρίες λιθίου.\nΑντικείμενα που παράγουν θερμότητα, δηλ. εξοπλισμός με μπαταρίες, όπως υποβρύχιοι φακοί/λάμπες κατάδυσης και εξοπλισμός συγκόλλησης που, εάν ενεργοποιηθεί κατά λάθος, θα παραχθεί υπερβολική θερμότητα και ενδέχεται να προκληθεί πυρκαγιά.\nΗ συσκευή πρέπει να είναι απενεργοποιημένη.\nΤο στοιχείο παραγωγής θερμότητας ή η πηγή ενέργειας πρέπει να έχει αφαιρεθεί και συσκευαστεί ξεχωριστά, ώστε να αποτρέπεται η ακούσια λειτουργία κατά τη μεταφορά. Εάν η μπαταρία έχει αφαιρεθεί, πρέπει να προστατεύεται για την αποτροπή βραχυκυκλώματος.\nΜπαταρίες κλειστού τύπου (ξηρών στοιχείων, τύπου τζελ) για αναπηρικά αμαξίδια και άλλα βοηθήματα κινητικότητας. Για παράδειγμα, μπαταρίες νικελίου-καδμίου και μπαταρίες υδριδίου νικελίου-μετάλλου.\nΓια τη μεταφορά βοηθημάτων κινητικότητας με μπαταρίες κλειστού τύπου ισχύουν οι παρακάτω προϋποθέσεις:\nΟ επιβάτης πρέπει να επιβεβαιώσει ότι η σχετική μπαταρία είναι υγρών στοιχείων κλειστού τύπου και πληροί την ειδική διάταξη A67 (δεν περιέχει ελεύθερο ή μη απορροφήσιμο υγρό).\nΗ(Οι) μπαταρία(ες) πρέπει να προστατεύεται(ονται) για την αποτροπή βραχυκυκλώματος, με μόνωση των ακροδεκτών, π.χ. καλύπτοντας με μονωτική ταινία τους εκτεθειμένους ακροδέκτες.\nΗ επαναφορτιζόμενη μπαταρία πρέπει\n- να είναι ασφαλώς στερεωμένη στο αναπηρικό αμαξίδιο ή στο βοήθημα κινητικότητας, ή\n- να έχει αφαιρεθεί από τον χρήστη, εάν το βοήθημα κινητικότητας έχει σχεδιαστεί για να μπορεί να αφαιρείται η μπαταρία σύμφωνα με τις οδηγίες του κατασκευαστή\nΤα ηλεκτρονικά κυκλώματα έχουν μονωθεί σύμφωνα με τις οδηγίες του κατασκευαστή (π.χ. η μπαταρία έχει αποσυνδεθεί, ο κεντρικός διακόπτης έχει απενεργοποιηθεί).\nΌταν πρόκειται για μπαταρίες σχεδιασμένες για να αφαιρούνται (π.χ. πτυσσόμενες συσκευές), πρέπει να τηρούνται τα παρακάτω:\n- Ο χρήστης πρέπει να έχει αφαιρέσει την μπαταρία.\nΗ μπαταρία πρέπει να προστατεύεται για την αποτροπή βραχυκυκλώματος με μόνωση των ακροδεκτών, π.χ. καλύπτοντας με μονωτική ταινία τους εκτεθειμένους ακροδέκτες.\nΗ μπαταρία που έχει αφαιρεθεί πρέπει να μεταφέρεται μέσα σε ανθεκτική συσκευασία στο αμπάρι.\nΕπιτρέπεται η μεταφορά μόνο μίας εφεδρικής μπαταρίας.\nΜπαταρίες ιόντων λιθίου για αναπηρικά αμαξίδια και άλλα βοηθήματα κινητικότητας.\n- Οι μπαταρίες πρέπει να πληρούν τις προϋποθέσεις όλων των δοκιμών που αναφέρονται στο Εγχειρίδιο Δοκιμών και Κριτηρίων του ΟΗΕ (UN Manual of Tests and Criteria), Μέρος III, Ενότητα 38.3.\n- Οι ακροδέκτες της μπαταρίας πρέπει να προστατεύονται για την αποτροπή βραχυκυκλώματος, για παράδειγμα να είναι τοποθετημένοι μέσα σε κλειστό κουτί μπαταρίας.\nΗ μπαταρία πρέπει\n- να είναι ασφαλώς στερεωμένη στο αναπηρικό αμαξίδιο/βοήθημα κινητικότητας ή\n- να έχει αφαιρεθεί από τον χρήστη, εάν το βοήθημα κινητικότητας έχει σχεδιαστεί για να μπορεί να αφαιρείται η μπαταρία\nΤα ηλεκτρονικά κυκλώματα πρέπει να έχουν μονωθεί σύμφωνα με τις οδηγίες του κατασκευαστή (π.χ. η μπαταρία να έχει αποσυνδεθεί, ο κεντρικός διακόπτης να έχει απενεργοποιηθεί).\nΕάν ένα αναπηρικό αμαξίδιο ή βοήθημα κινητικότητας με μπαταρία έχει σχεδιαστεί για να αφαιρείται(ούνται) η(οι) μπαταρία(ες) πριν από τη μεταφορά (π.χ. πτυσσόμενο), η(οι) μπαταρία(ες) πρέπει να αφαιρείται(ούνται) σύμφωνα με τις οδηγίες του κατασκευαστή.\nΣτη συνέχεια, το αναπηρικό αμαξίδιο/βοήθημα κινητικότητας μπορεί να μεταφερθεί ως παραδοτέα αποσκευή.\nΗ μπαταρία που αφαιρέθηκε πρέπει να προστατευτεί από ζημιές, π.χ. να τοποθετηθεί μέσα σε προστατευτική θήκη. Η μπαταρία επιτρέπεται να μεταφέρεται μόνο μέσα στην καμπίνα επιβατών.\nη μπαταρία πρέπει να είναι έως 300 Wh.\nΌταν μια συσκευή χρειάζεται δύο μπαταρίες για να λειτουργήσει, κάθε μπαταρία πρέπει να είναι έως 160 Wh.\nΕπιτρέπεται η μεταφορά μίας εφεδρικής επαναφορτιζόμενης μπαταρίας έως 300 Wh ή δύο εφεδρικών επαναφορτιζόμενων μπαταριών έως 160 Wh η καθεμία.\nΣημείωση: αυτό ισχύει για όλες τις επαναφορτιζόμενες μπαταρίες ιόντων λιθίου.\nΜπαταρίες υγρών στοιχείων για αναπηρικά αμαξίδια και άλλα βοηθήματα κινητικότητας\nΗ μεταφορά βοηθημάτων κινητικότητας, τα οποία λειτουργούν με μπαταρία υγρών στοιχείων επιτρέπεται υπό ορισμένες προϋποθέσεις:\nΕάν το βοήθημα κινητικότητας μπορεί να φορτωθεί, να αποθηκευτεί, να ασφαλιστεί και να εκφορτωθεί σε όρθια θέση, η μπαταρία μπορεί να παραμείνει συνδεδεμένη στη συσκευή.\nΟι ακροδέκτες της μπαταρίας πρέπει να προστατεύονται για την αποτροπή βραχυκυκλώματος, π.χ. να μεταφέρονται μέσα σε κατάλληλο, κλειστό κουτί μπαταρίας.\nΙδανικά, η μπαταρία πρέπει να διαθέτει τάπες εξαερισμού ανθεκτικές σε διαρροές.\nΗ μπαταρία πρέπει να είναι ασφαλώς στερεωμένη στο αναπηρικό αμαξίδιο ή στο βοήθημα κινητικότητας. (1)\nΣημείωση: εάν το βοήθημα κινητικότητας δεν μπορεί να φορτωθεί, να αποθηκευτεί, να ασφαλιστεί και να εκφορτωθεί σε όρθια θέση,\nη μπαταρία πρέπει να αφαιρεθεί σύμφωνα με τις οδηγίες του κατασκευαστή.\nΣτη συνέχεια, το αναπηρικό αμαξίδιο μπορεί να μεταφερθεί ως παραδοτέα αποσκευή χωρίς περιορισμούς.\nΗ μπαταρία πρέπει να αφαιρεθεί, και επιτρέπεται να αποσταλεί μόνο ως φορτίο.\nΙσχύς με μέγιστο περιεχόμενο λιθίου μετάλλου 0,3 g ή έως 2,7 Wh.\nΣημαντικό: η Lufthansa επιτρέπει μόνο μπαταρίες λιθίου τύπου button cell\nΙσχύς με περιεχόμενο λιθίου μετάλλου άνω των 0,3 g ή άνω των 2,7 Wh\nΙσχύς με μέγιστο περιεχόμενο λιθίου 0,3 g ή έως 2,7 Wh\nΙσχύς με περιεχόμενο λιθίου άνω των 0,3 g ή άνω των 2,7 Wh ή με περιεχόμενο λιθίου έως 2 g ή έως 100 Wh\nΧειραποσκευή: ναι (1)\nΙσχύς με περιεχόμενο λιθίου άνω των 0,3 g ή άνω των 2,7 Wh ή με περιεχόμενο λιθίου έως 2 g ή έως 100 Wh ή από 100 Wh έως 160 Wh\nΑπαιτείται έγκριση από τον αερομεταφορέα: Ναι\nΕπιτρέπονται έως δύο μπαταρίες μέσα στις χειραποσκευές.\nΙσχύς άνω των 160 Wh: Απαγορεύονται\n* Η μπαταρία πρέπει να αφαιρεθεί από τη αποσκευή και να μεταφερθεί ξεχωριστά μέσα στην καμπίνα, ενώ πρέπει επίσης να προστατεύεται από ζημιά και βραχυκύκλωμα.\nΕξοπλισμός κατάδυσης/κατάδυσης με αναπνευστήρα\nΟ εξοπλισμός κατάδυσης/snorkelling μπορεί να περιλαμβάνει επικίνδυνα υλικά, π.χ. σε φιάλες πεπιεσμένου αέρα ή υποβρύχιες λάμπες.\nΟι φιάλες πεπιεσμένου αέρα πρέπει να είναι κενές, και οι βαλβίδες ανοιχτές.\nΓια συσκευές που λειτουργούν με μπαταρίες λιθίου: πρέπει να πληρούνται οι προϋποθέσεις και οι περιορισμοί για τις μπαταρίες αυτού του τύπου.\nΜικρές φιάλες αέριου οξυγόνου ή φιάλες αιθέρα για ιατρική χρήση.\nΜέγιστη πίεση: 200 bar και μέγιστο μικτό βάρος 5 κιλά ανά φιάλη\nΟι φιάλες μπορούν να χρησιμοποιούνται στο αεροσκάφος σε πτήσεις της Lufthansa.\nΠρέπει να μεταφέρονται μέσα σε εξωτερική συσκευασία εγκεκριμένη από τον κατασκευαστή που να προστατεύει τη βαλβίδα εξαγωγής.\nΠαγκοσμίως: γεννήτριες χημικού οξυγόνου.\nΓια πτήσεις από/προς/μέσω ΗΠΑ: φιάλες αέριου οξυγόνου\nΣε πτήσεις που εκτελούνται από τη Lufthansa Regional.\nΑτομικές φιάλες οξυγόνου (‘δοχεία οξυγόνου’)\nΦιάλες αερίου, μη εύφλεκτου, μη τοξικού\nΜικρές φιάλες αερίου που χρησιμοποιούνται για τη λειτουργία μηχανικών άκρων. Επιπλέον, εφεδρικές φιάλες παρόμοιου μεγέθους, εφόσον απαιτούνται για τη διασφάλιση επαρκούς τροφοδοσίας στη διάρκεια του ταξιδιού.\nΦιάλες αερίου για την παρασκευή αεριούχου νερού ή παρόμοιων προϊόντων\nΦύσιγγες αερίου, μη εύφλεκτου, μη τοξικού\nΜικρά φυσίγγια αερίου που περιέχουν διοξείδιο του άνθρακα ή άλλο αέριο σύμφωνα με την Κατηγορία Κινδύνου 2.2, π.χ. κατάλληλα για αυτοδιογκούμενα σωσίβια, μπουκάλια σιφόν ή για το φούσκωμα ελαστικών, καθώς και έως δύο εφεδρικά φυσίγγια ανά συσκευή.\nΚανονισμοί για τα σωσίβια και παρόμοιες συσκευές ασφαλείας:\nέως δύο τεμάχια ανά επιβάτη\nΠρέπει να είναι συσκευασμένα έτσι, ώστε να είναι αδύνατη η ακούσια ενεργοποίηση\nΠεριορίζονται σε διοξείδιο του άνθρακα/άλλο κατάλληλο αέριο σύμφωνα με την Κατηγορία Κινδύνου 2.2 χωρίς δευτερεύοντα κίνδυνο\nΤα φυσίγγια πρέπει να προορίζονται για τη διόγκωση της σωσίβιας συσκευής\nΓια άλλες συσκευές (εκτός από σωσίβια): όχι περισσότερα από τέσσερα φυσίγγια χωρητικότητας έως 50 ml.\nΣτην περίπτωση του διοξειδίου του άνθρακα, ένα φυσίγγιο αερίου με χωρητικότητα νερού 50 ml αντιστοιχεί σε φυσίγγιο 28 g.\nΣακίδια εξοπλισμού διάσωσης από χιονοστιβάδα\nΠεριέχει ένα φυσίγγιο πεπιεσμένου αερίου, σύμφωνα με την Κατηγορία Κινδύνου 2.2, ή είναι εξοπλισμένο με πυροτεχνικό μηχανισμό ενεργοποίησης με λιγότερα από 200 mg καθαρού εκρηκτικού υλικού, σύμφωνα με την Κατηγορία Κινδύνου 1.4S.\nΕπιτρέπεται μόνο ένα σακίδιο ανά επιβάτη.\nΤο σακίδιο δεν επιτρέπεται να το έχει επάνω του ο επιβάτης.\nΤο σακίδιο πρέπει να είναι συσκευασμένο έτσι, ώστε να αποτρέπεται η ακούσια ενεργοποίησή του.\nΟ αερόσακος μέσα στο σακίδιο πρέπει να διαθέτει βαλβίδες εκτόνωσης πίεσης.\nΟι φιάλες αερίου γίνονται δεκτές μόνο όταν είναι ενσωματωμένες στο σακίδιο. Απαγορεύεται η μεταφορά εφεδρικών φιαλών ή φιαλών που έχουν αφαιρεθεί.\nΑπαγορεύεται η μεταφορά σακιδίων εξοπλισμού διάσωσης από χιονοστιβάδα στις πτήσεις από/προς/μέσω ΗΠΑ.\nΘερμόμετρα (ιατρικά ή κλινικά)\nΜικρά ιατρικά ή κλινικά θερμόμετρα για προσωπική χρήση που περιέχουν υδράργυρο.\nΤο θερμόμετρο πρέπει να μεταφέρεται μέσα σε προστατευτική θήκη.\nΕπιτρέπεται μόνο ένα ανά επιβάτη.\nΘερμόμετρο που περιέχει υδράργυρο.\nΘερμόμετρα με υδράργυρο μπορούν να μεταφέρονται μόνο από εκπροσώπους εθνικών μετεωρολογικών υπηρεσιών ή παρόμοιων επίσημων φορέων.\nΤο θερμόμετρο πρέπει να είναι συσκευασμένο μέσα σε ανθεκτική θήκη με σφραγισμένη εσωτερική επένδυση ή μέσα σε τσάντα από γερό, στεγανό και ανθεκτικό στη διάτρηση υλικό που είναι απρόσβλητο από τον υδράργυρο και αποτρέπει τη διαρροή του από τη συσκευασία ανεξαρτήτως θέσης τοποθέτησης.\nΒαρόμετρα που περιέχουν υδράργυρο.\nΒαρόμετρα με υδράργυρο μπορούν να μεταφέρονται μόνο από εκπροσώπους εθνικών μετεωρολογικών υπηρεσιών ή παρόμοιων επίσημων φορέων.\nΤο βαρόμετρο πρέπει να είναι συσκευασμένο μέσα σε ανθεκτική θήκη με σφραγισμένη εσωτερική επένδυση ή μέσα σε τσάντα από γερό, στεγανό και ανθεκτικό στη διάτρηση υλικό που είναι απρόσβλητο από τον υδράργυρο και αποτρέπει τη διαρροή του από τη συσκευασία ανεξαρτήτως τοποθέτησης.\nΜη μολυσματικά δείγματα συσκευασμένα μαζί με μικρές ποσότητες εύφλεκτων υγρών\nΜη μολυσματικά δείγματα συσκευασμένα μαζί με μικρές ποσότητες εύφλεκτων υγρών, π.χ. δείγματα θηλαστικών, πτηνών, αμφίβιων, ερπετών, ψαριών, εντόμων και άλλων ασπόνδυλων, τα οποία είναι τοποθετημένα μέσα σε ανθεκτική εξωτερική συσκευασία μαζί με κατάλληλο υλικό επένδυσης\nΣυστήματα κυψελών καυσίμου και εφεδρικά φυσίγγια καυσίμου\nΣυστήματα κυψελών καυσίμου και εφεδρικά φυσίγγια καυσίμου για τη λειτουργία φορητών ηλεκτρονικών συσκευών, όπως κάμερες, κινητά τηλέφωνα, φορητοί υπολογιστές και βιντεοκάμερες. Οι συσκευές πρέπει να είναι ασφαλώς συσκευασμένες. Απαγορεύονται οι μπαταρίες λιθίου.\nΕπιτρέπονται έως δύο ανά επιβάτη.\nΤα συστήματα κυψελών καυσίμου πρέπει να φέρουν τη σήμανση «Εγκεκριμένα για μεταφορά μόνο σε καμπίνα αεροσκάφους» από τον κατασκευαστή, καθώς και την πιστοποίηση του κατασκευαστή ότι το σύστημα πληροί τις προδιαγραφές του προτύπου IEC PAS 62282-6-1 Ed.1.\nΟι κυψέλες καυσίμου δεν πρέπει να επαναφορτίζουν την ηλεκτρονική συσκευή όταν η συσκευή δεν χρησιμοποιείται.\nΚάθε φυσίγγιο κυψελών καυσίμου πρέπει να φέρει πιστοποίηση από τον κατασκευαστή ότι πληροί τις προδιαγραφές του προτύπου IEC PAS 62282-6-1 Ed. 1, ενώ στην πιστοποίηση πρέπει επίσης να αναφέρεται η μέγιστη ποσότητα και ο τύπος φυσιγγίου.\nΟι κυψέλες καυσίμου επιτρέπεται να περιέχουν μόνο εύφλεκτα υγρά, διαβρωτικές ουσίες, υγροποιημένα αέρια, αντιδρώσες με το νερό ουσίες ή υδρογόνο σε μεταλλικό υδρίδιο.\nΔεν επιτρέπονται τα ανταλλακτικά κυψελών καυσίμου ή τα συστήματα κυψελών καυσίμου που χρησιμοποιούνται μόνο για τη φόρτιση μιας μπαταρίας της συσκευής.\nΔεν επιτρέπεται ο ανεφοδιασμός των κυψελών καυσίμου μέσα στο αεροσκάφος, παρά μόνο η τοποθέτηση εφεδρικού φυσιγγίου.\nΜέγιστες ποσότητες για κάθε φυσίγγιο κυψελών καυσίμου:\nγια υγρά: 200 ml\nγια στερεά: 200 g\nγια υγροποιημένα αέρια: 120 ml για μη μεταλλικά φυσίγγια ή 200 ml για μεταλλικά φυσίγγια κυψελών καυσίμου\nγια υδρογόνο σε μεταλλικό υδρίδιο: χωρητικότητα νερού έως 120 ml\nΣπίρτα ασφαλείας και αναπτήρες\nΣπίρτα ασφαλείας (ένα μικρό κουτί) ή ένας μικρός αναπτήρας που δεν περιέχει μη απορροφημένο υγρό καύσιμο, εκτός από υγροποιημένο αέριο, και προορίζεται για προσωπική χρήση.\nΧειραποσκευή: Ναι, αλλά μόνο επάνω στον επιβάτη (όχι στις χειραποσκευές)\n- Συσκευασίες ξαναγεμίσματος αναπτήρων\n"- Απλά σπίρτα"\n"Αντιανεμικοί" αναπτήρες ή αναπτήρες πούρων\nΑναπτήρες που λειτουργούν με μπαταρία λιθίου χωρίς καπάκι ασφαλείας ή άλλους μηχανισμούς ασφαλείας κατά της ακούσιας ενεργοποίησης\nΈνα μικρό κουτί σπίρτων ασφαλείας ή έως ένας αναπτήρας κατ' άτομο. Σε ορισμένες χώρες απαγορεύονται όλα τα είδη σπίρτων και αναπτήρων.\nΣυσκευές διαπερατότητας για τη βαθμονόμηση συστημάτων παρακολούθησης ποιότητας αέρα.\nΆζωτο (ψυχρό υγρό)\nΜονωμένη συσκευασία που περιέχει ψυχρό υγρό άζωτο, πλήρως απορροφημένο σε πορώδες υλικό, το οποίο προορίζεται για μεταφορά σε χαμηλή θερμοκρασία (‘ξηρός μεταφορέας’) και χρησιμοποιείται για μη επικίνδυνα προϊόντα, τα οποία δεν υπόκεινται στους Κανονισμούς της IATA για τη Μεταφορά Επικίνδυνων Εμπορευμάτων.\nΗ μονωμένη συσκευασία πρέπει να είναι σχεδιασμένη έτσι, ώστε να μην επιτρέπει την αύξηση της πίεσης στο εσωτερικό του δοχείου.\nΑπαγορεύεται να απελευθερώνεται ψυχρό υγρό άζωτο, ανεξαρτήτως του προσανατολισμού της μονωμένης συσκευασίας.\nΦάρμακα ή είδη προσωπικής περιποίησης (μη ραδιενεργά) καθώς και αερολύματα\nΦάρμακα που περιέχουν οινόπνευμα\nΗ συνολική καθαρή ποσότητα όλων αυτών των ειδών που μεταφέρει συνολικά ένας επιβάτης στις παραδοτέες αποσκευές και στις χειραποσκευές του δεν πρέπει να υπερβαίνει τα 2 κιλά ή 2 λίτρα κατ' άτομο.\nΗ καθαρή ποσότητα κάθε είδους δεν πρέπει να υπερβαίνει το 0,5 κιλό ή το 0,5 λίτρο.\nΣημείωση: δείτε επίσης "Αερολύματα"\nΑερολύματα για αθλητική και προσωπική χρήση. Το περιεχόμενο πρέπει να μην είναι εύφλεκτο ή τοξικό.\nΟι βαλβίδες απελευθέρωσης των αερολυμάτων πρέπει να προστατεύονται με καπάκι ή άλλο κατάλληλο μέσο, ώστε να αποτρέπεται η ακούσια διαρροή του περιεχομένου τους.\nΗ συνολική καθαρή ποσότητα που μεταφέρει ένας επιβάτης δεν πρέπει να υπερβαίνει τα 2 κιλά ή τα 2 λίτρα (αερολύματα και είδη προσωπικής περιποίησης), και η καθαρή ποσότητα ανά δοχείο δεν πρέπει να υπερβαίνει το 0,5 κιλό ή το 0,5 λίτρο.\nΣημείωση: δείτε επίσης "Φάρμακα ή είδη προσωπικής περιποίησης"\nΣυσκευές για μπούκλες με αέριο υδρογονάνθρακα.\nΜία συσκευή για μπούκλες ανά επιβάτη.\nΑπαγορεύεται η χρήση αυτών των συσκευών μέσα στο αεροσκάφος.\nΤο κάλυμμα ασφαλείας πρέπει να είναι καλά στερεωμένο στο θερμαντικό στοιχείο.\nΔεν επιτρέπονται οι ανταλλακτικές αμπούλες αερίου γι’ αυτές τις συσκευές ούτε στις παραδοτέες αποσκευές, ούτε στις χειραποσκευές.\nΟ ξηρός πάγος σε στερεά μορφή (διοξείδιο του άνθρακα) δεν υπόκειται σε αυτούς τους κανονισμούς όταν χρησιμοποιείται για τη συσκευασία ευπαθών προϊόντων.\nΤο μέγιστο βάρος ανά επιβάτη είναι 2,5 κιλά.\nΗ συσκευασία πρέπει να επιτρέπει την απελευθέρωση αέριου διοξειδίου του άνθρακα.\nΚάθε παραδοτέα αποσκευή που περιέχει ξηρό πάγο πρέπει να φέρει την ένδειξη ‘Ξηρός πάγος’.\nΣημείωση: οι επιβάτες που κάνουν χρήση αυτής της εξαίρεσης επιτρέπεται να μεταφέρουν συνολικά έως 2,5 κιλά στις χειραποσκευές και στις παραδοτέες αποσκευές τους.\nΌταν μεταφέρεται από προσωπικό του Οργανισμού για την Απαγόρευση των Χημικών Όπλων (OPCW) στο πλαίσιο επίσημης αποστολής.\nΚάθε πυροβόλο όπλο πρέπει να είναι συσκευασμένο με ασφάλεια και χωρίς να είναι οπλισμένο σε κλειδωμένο κουτί μεταφοράς που προορίζεται ειδικά για τον σκοπό αυτό. Επιτρέπεται μόνον ένα πυροβόλο όπλο ανά κουτί μεταφοράς.\nΜε βάση τα τοπικά μέτρα ασφάλειας, χρεώνεται πάντα ένα πρόσθετο αεροπορικό τέλος για πυροβόλα όπλα σε πτήσεις που αναχωρούν από Νότια Αφρική 80 USD, Ιταλία έως 90 EUR (ανάλογα με το αεροδρόμιο), Ισπανία 60 EUR, Τουρκία 30 EUR, Ζυρίχη (55 CHF) και Γενεύη (200 CHF ή 250 CHF νωρίτερα από δύο ώρες πριν την αναχώρηση).\nΣύμφωνα με τους Κανονισμούς της IATA για τη Μεταφορά Επικίνδυνων Υλικών και Αντικειμένων, όπλα και πυρομαχικά πρέπει να είναι συσκευασμένα σε ξεχωριστές αποσκευές. Εν ανάγκη, μπορεί να χρησιμοποιηθεί ένα ειδικό κουτί αποσκευής, ούτως ώστε να διαχωρίζονται τα είδη μεταξύ τους.\nΩστόσο λάβετε υπόψη σας ότι δεν μπορείτε να κάνετε κράτηση για το Lufthansa Express Bus.\nΣε συσκευασία λιανικής πώλησης, με αλκοολικό βαθμό κατ' όγκο από 24% έως 70%\nΣε δοχεία χωρητικότητας έως 5 λίτρα\nΗ συνολική καθαρή ποσότητα ανά επιβάτη είναι 5 λίτρα\nΣημείωση: Δεν υπάρχει περιορισμός για αλκοολούχα ποτά με αλκοολικό βαθμό κατ’ όγκο 24% ή μικρότερο. Αυτό ισχύει επίσης για βαρελάκια μπύρας, καθώς δεν βρίσκονται υπό υψηλή πίεση. Δεν περιλαμβάνονται βαρέλια υπό πίεση ή φιάλες διοξειδίου του άνθρακα ή παρόμοιου αερίου, όπως αυτές που χρησιμοποιούνται στις υπηρεσίες τροφοδοσίας.


Σκέψεις και για στόπερ – inpaok.com\nΣκέψεις και για στόπερ\nΤο τραυματισμός του Βίτορ και τα κενά προβληματίζουν\nΜέχρι τώρα κανείς στην Τούμπα δεν ήθελε να συζητά για κεντρικό αμυντικό, καθώς έστω με τις αλχημείες, λύσεις βρίσκονταν. Μετά τον τραυματισμό του Βίτορ, που μπορεί να μείνει έξω ακόμα και 6 εβδομάδες στον ΠΑΟΚ άρχισαν να το σκέφτονται λίγο περισσότερο. Μήπως πρέπει να αποκτηθεί κι ένας στόπερ τον Ιανουάριο;\nΑυτή τη στιγμή, μετά και την αποχώρηση του Λόπεθ, που ούτως ή άλλως είχε “ξεγραμμένο” ο Στέφενς, και τον τραυματισμό του Βίτορ, οι κεντρικοί αμυντικοί του ΠΑΟΚ είναι ο… Κατσουράνης, ο… Τζαβέλλας, ο Κατσικάς (που δεν υπολογίζει ιδιαίτερα ο Στέφενς) και ο… Μαντούρο, ο οποίος υπάρχει περίπτωση να παίξει στο κέντρο της άμυνας μαζί με τον Κατσουράνη την Κυριακή, αφού ο Τζαβέλλας είναι τιμωρημένος.\nΜε δεδομένο λοιπόν ότι ο Βίτορ χάνει τους αγώνες με την Μπενφίκα, αλλά και το ότι τον Μάρτιο έρχονται κι οι ημιτελικοί κυπέλλου με τον Ολυμπιακό (εφόσον περάσουν και οι δύο), οι επιτελείς του ΠΑΟΚ άρχισαν να το σκέφτονται να αποκτήσουν κι έναν κεντρικό αμυντικό.\nΔεν είναι τυχαίο πως από τους μάνατζερ τις τελευταίες ώρες, ζητούν να τους προτείνουν και στόπερ.


Μειωμένη η γεύση στα παχύσαρκα παιδιά - Αλεξάνδρα Καππάτου Ψυχολόγος - Παιδοψυχολόγος\nΑρχική \_ Χωρίς κατηγορία \_ Μειωμένη η γεύση στα παχύσαρκα παιδιά\nΌπως έδειξε, τα παχύσαρκα παιδιά έχουν λιγότερο ευαίσθητους γευστικούς κάλυκες, γεγονός που αμβλύνει την ικανότητά τους να ξεχωρίσουν και τις πέντε κύριες γεύσεις – το πικρό, το γλυκό, το αλμυρό, το ξινό και το ουμάμι ή πικάντικο.\nΈτσι, για να αντισταθμίσουν την έλλειψη της αίσθησης της γεύσης, καταναλώνουν περισσότερο φαγητό για να αποκομίσουν την ίδια ικανοποίηση. Η διαφορά με τα φυσιολογικού βάρους παιδιά δεν είναι τόσο έντονη στις γλυκές γεύσεις, όσο στις άλλες τέσσερις.\nΣημειώνεται ότι η γεύση ουμάμι σημαίνει «νόστιμο» στα ιαπωνικά και ανιχνεύεται όταν καταναλώνουμε μίσο, σάλτσα σόγιας και άλλα ασιατικής προελεύσεως τρόφιμα.\nΣτη μελέτη, που πραγματοποιήθηκε στο Πανεπιστημιακό Νοσοκομείο Charité του Βερολίνου, συμμετείχαν 94 παιδιά με φυσιολογικό σωματικό βάρος και 99 παχύσαρκα, ηλικίας 6 έως 18 ετών.\nΌλα τα παιδιά είχαν καλή υγεία και δεν έπαιρναν φάρμακα που αλλοιώνουν τη γεύση και την όσφρηση.\nΗ γευστική ευαισθησία κάθε παιδιού ελέγχθηκε με 22 ταινίες γεύσης, οι οποίες τοποθετούνται στη γλώσσα για να ενεργοποιήσουν τις πέντε γεύσεις σε τέσσερα διαφορετικά επίπεδα εντάσεως, καθώς και με 2 κενές ταινίες (δεν προκαλούν καμία γεύση όταν τοποθετηθούν στη γλώσσα).\nΤα παιδιά κλήθηκαν να βαθμολογήσουν τη γεύση που ένιωθαν σε μία κλίμακα από 0 έως 20. Στη συνέχεια, οι ερευνητές συνέκριναν τις απαντήσεις σου με την αληθινή βαθμολογία κάθε ταινίας.\nΌπως διαπίστωσαν, τα κορίτσια και τα μεγαλύτερα παιδιά κατόρθωναν να ξεχωρίζουν πιο καλά την κάθε γεύση. Σε γενικές γραμμές, τα παιδιά μπορούσαν να ξεχωρίσουν καλύτερα τις γλυκές από τις αλμυρές γεύσεις, αλλά πολύ πιο δύσκολα τις αλμυρές από τις πικρές, καθώς και τις αλμυρές από τις ουμάμι.\nΕιδικά τα παχύσαρκα παιδιά αντιμετώπιζαν μεγάλη δυσκολία να αναγνωρίσουν τις διάφορες γεύσεις, συγκεντρώνοντας συνολική βαθμολογία σωστών απαντήσεων μόλις 12,6, έναντι του 14 που συγκέντρωσαν τα παιδιά με φυσιολογικό σωματικό βάρος.\nΤη μεγαλύτερη δυσκολία αντιμετώπιζαν τα παχύσαρκα παιδιά με την ορθή αναγνώριση των αλμυρών, πικρών και ουμάμι γεύσεων. Επιπλέον, βαθμολόγησαν τα τρία στα τέσσερα επίπεδα γλυκών γεύσεων χαμηλότερα απ’ ό,τι τα παιδιά φυσιολογικού βάρους.\nΗ μελέτη έδειξε ακόμα πως ενώ με την ηλικία τα παιδιά φυσιολογικού βάρους γίνονταν καλύτερα στην αναγνώριση των γεύσεων, αυτό δεν ίσχυε για τα παχύσαρκα παιδιά.\nΟι επιστήμονες πιστεύουν ότι στις διαφορές αυτές παίζουν ρόλο τα γονίδια, οι ορμόνες και η έκθεση των παιδιών στις διάφορες γεύσεις.